ועדת הבריאות, כנסת 24, פרוטוקול מספר 131, 2022-05-31 11:00

עידית סילמן: שלום לכולם, אני מתכבדת לפתוח את ישיבת וועדת הבריאות.

עידית סילמן: היום א' בסיון התשפ"ב, 31 במאי 2022.

עידית סילמן: על סדר היום: צעדים לצמצום העישון ונזקיו במרחב הציבורי, במסגרת ציון היום הבינלאומי למניעת עישון.

עידית סילמן: נושא העישון בכלל ובמרחב הציבורי בפרט כבר עלה על סדר יומה של הוועדה והוגשו הצעות חוק בנושא.

עידית סילמן: היום תעלה בקריאה שנייה ושלישית הצעת החוק של חבר הכנסת מוסי רז ועופר כסיף במליאה, שמדברת על איסור פרסום מוצרי טבק.

עידית סילמן: גם שם אני חייבת לומר שהחוק לא צומצם, אבל נעשו בו אי אלו דחיות מתוך הנוסח המקורי.

עידית סילמן: אנחנו יודעים שהנושא של עישון בכלל ובמרחב הציבורי בפרט הוא רחב וכולל הרבה היבטים, גם בריאותיים, גם חברתיים, גם משפטיים וגם כלכליים.

עידית סילמן: אתמול עשינו יחד עם האגודה למלחמה בסרטן שיתוף פעולה רחב שבו עשינו גם משחק כדורגל עם נבחרת הכנסת שהיה מאוד נחמד, כדי להעלות את המודעות.

עידית סילמן: מנתונים שפורסמו רק לאחרונה אנחנו רואים שדווקא בגילאים של הילדים ובני הנוער בעיקר, הנתונים מכפילים את עצמם בתוך ארבע שנים בלבד.

עידית סילמן: הנתונים מעדכנים כי 33% התנסו בעישון של סיגריה אלקטרונית, וחלקם הופכים להיות גם מעשנים קבועים כתוצאה מכך.

עידית סילמן: למרות כל הצעדים שנעשו, על חלקם שמענו ממשרד הבריאות בדיון הקודם, הקמפיינים שאפשר לתהות כמה הם באמת מוצלחים, נראה שהמדינה עדיין רחוקה מלהיות במקום טוב ומיטבי בצמצום העישון ונזקיו.

עידית סילמן: אני חייבת לומר שבדיון הקודם העלנו מספר נושאים שאני כן רוצה להתייחס אליהם היום.

עידית סילמן: דיברנו על הנושא של העישון בנתון המרכזי שלו כזיהום אוויר.

עידית סילמן: אנחנו רואים שגם במשרד להגנת הסביבה לא בדיוק מגדירים את זה כך, והשאלה היא למה.

עידית סילמן: אנחנו יודעים שיש בעיה מאוד גדולה בתחום העישון הכפוי בבתי מגורים.

עידית סילמן: דיברנו על זה גם בדיון הקודם והוגש בג"ץ בנושא.

עידית סילמן: יש כאן איזושהי גרירת רגליים של משרד הבריאות והמשרד להגנת הסביבה בתחומים של צמצום נזקי העישון ומה עושים בתחום הזה בפרט.

עידית סילמן: אני מבינה שהיו צריכים להחזיר לבג"ץ את התשובות ואנחנו תכף נשמע איך הדברים האלה מתקדמים.

עידית סילמן: ככל הנראה אנחנו רואים שעישון כפוי מזיק יותר מרעש בישראל, ולרעש כן יש הגדרות, פיקוח ואכיפה.

עידית סילמן: דיברנו על האכיפה בפעם הקודמת ואנחנו עדיין לא רואים אכיפה בתחום הזה.

עידית סילמן: אנחנו יודעים שהעישון הוא לא רק מפגע בריאותי אלא גם מפגע של ריח, וגם אליו צריך לשים לב.

עידית סילמן: צריך לומר שלאחרונה משרד הבריאות החזיר בתשובה למי שפנה אליו מכתב תגובה שעליהם לפנות לבית המשפט, גם בתחום של דיירי הבניין, בתחום העישון הכפוי.

עידית סילמן: אנחנו בעצם חוזרים איפשהו לנקודת ההתחלה, למרות שבג"ץ הורה להם לטפל בבעיה.

עידית סילמן: השאלה היא איך מטפלים בבעיה.

עידית סילמן: אנחנו רוצים לשמוע גם את משרד הבריאות וגם את המשרד להגנת הסביבה.

עידית סילמן: מה משרדי הממשלה עושים?

עידית סילמן: אם הם קיימים כדי לסייע לנו, מה תפקידם?

עידית סילמן: הייתי שמחה לשמוע את כל האנשים שנרשמו כדי לדבר, אבל כדי שלא נעשה ונטילציה שלנו בעצמנו ולא נתלונן על זה בפעם המאה, כי באמת, עם כל הכבוד לכל האנשים שנלחמים בעישון, זה מאוד נחמד ואתם אנשי מקצוע בעלי ידע, אבל זה לא רלוונטי אם משרד הבריאות והמשרד להגנת הסביבה לא עושים את מה שמוטל עליהם.

עידית סילמן: היום אנחנו נדון במשרד הבריאות ובמשרד להגנת הסביבה ונשמע מהם מה הם עושים, בטח לקראת תשובת בג"ץ וכל ההכרעות.

עידית סילמן: אחרי שנשמע מהם, נשמע את המומחים כדי שנדע איפה ובמה הדברים אמורים.

עידית סילמן: אנחנו נפתח עם משרד הבריאות.

עידית סילמן: מי נציגי משרד הבריאות שנמצאים כאן היום?

אפרת אפללו: דוקטור אפרת אפללו.

עידית סילמן: אפרת, מנהלת המחלקה לחינוך ולקידום הבריאות, בבקשה.

אפרת אפללו: הכנתי מצגת שמתייחסת לדברים שעשינו בשנים האחרונות.

עידית סילמן: פחות רלוונטי, אני מצטערת.

אפרת אפללו: אבל זה דברים משמעותיים שמתייחסים לדברים שהעלית עכשיו.

עידית סילמן: אז אני רק אגיד לך שמבחינת הנתונים בבני נוער, בילדים ובכלל, אנחנו יודעים שהעישון מהווה נזק וגורם לתמותה ברמה מאוד גבוהה, במדינת ישראל בפרט ובעולם בכלל.

עידית סילמן: ראינו את המצגת גם בפעם הקודמת, הצגתם לנו מצגת עם כל הנתונים והדברים.

עידית סילמן: משרד הבריאות היה אמור להשיב לבג"ץ על כל נושא העישון הכפוי בבתי מגורים ובכלל.

עידית סילמן: מה היא תשובתכם?

עידית סילמן: מה המשרד עושה בנושא הזה?

עידית סילמן: בלי כל הפרויקטים הגדולים.

עידית סילמן: אחר כך נסתכל על המצגת של הפרויקטים הגדולים.

אפרת אפללו: דווקא הרבה מאוד דברים קטנים, אבל בסדר.

אפרת אפללו: לעניין העישון במרפסות, אכן קיבלנו את העתירה של בג"ץ.

אפרת אפללו: כינסנו מספר דיונים בין משרדיים, שולחן עגול עם הרבה מאוד שותפים שחלקם יושבים פה.

אפרת אפללו: השחקן היחיד שאיתו טרם שוחחנו וזה אמור להתרחש בימים הקרובים זה משרד העבודה והרווחה.

אפרת אפללו: אנחנו רואים בהם חלק מאוד משמעותי בכל התהליך הזה היות ולעמדתנו ברגע שהטלת חוק גורף על איסור בבתים משותפים, במרפסות, בכניסות או בכל דבר כזה, עלול לגרום לכך שהמעשנים יעשנו בתוך הבתים.

אפרת אפללו: זה יוביל לכך שתהיה חשיפה יותר גבוהה של ילדים, חסרי ישע ואנשים שנמצאים בתוך בתי מגורים ואנשים עם מוגבלויות.

אפרת אפללו: זה החשש שלנו וזה חלק מאנשי המקצוע ששוחחנו איתם בנושא הזה.

עידית סילמן: כתוצאה מהחשש הזה אתם לא - - -

אפרת אפללו: לא, יש לנו כל מיני דברים שנעלה.

אפרת אפללו: אני לא יודעת מבחינת - - -

עידית סילמן: אני אגיד לך מה, אני רוצה להקריא לך תשובה של משרד הבריאות שניתנה באופן גורף לכל מי שפנה למשרד הבריאות לאחרונה בתחום הזה.

עידית סילמן: בואו נקרא את התשובה כדי שנשמע.

עידית סילמן: הריני לאשר קבלת פנייתך מיום וכדומה, איננו נותנים ייעוץ משפטי פרטני כדי לסייע בנושא ומבלי להתייחס לנסיבות שתוארו, השיבך כדלקמן.

עידית סילמן: כולם מקבלים פחות או יותר את אותו מכתב.

עידית סילמן: החוק למניעת עישון במקומות ציבוריים וחשיפה לעישון אינו אוסר על עישון בבניין מגורים או בבתים פרטיים, פרט לעישון במעלית לנשיאת בני אדם.

עידית סילמן: .

עידית סילמן: בכפוף לחוק.

עידית סילמן: אין באמור לעיל כדי לגרוע מאפשרותו של מי שנפגע מחדירת עשן סיגריות לדירתו וסבור כי נתונה בידיו עילה בדין לנסות ולפעול בעניין זה במישור האזרחי.

עידית סילמן: עוד נציין כי דיירי בית משותף יכולים לקבוע בתקנות הבית המשותף תנאים בעניין זה.

עידית סילמן: למידע נוסף וכדומה.

עידית סילמן: זאת אומרת שאין פה איזושהי - - שר הרווחה שאולי אמור להיות איזשהו שותף לעניין - - -

אפרת אפללו: אחרי שנקבל את עמדת משרד הרווחה אנחנו נגיש את התשובה לבג"ץ.

עידית סילמן: אבל יש בג"ץ.

אפרת אפללו: ביקשנו הארכה.

עידית סילמן: יש בג"ץ שנמצא המון זמן.

אפרת אפללו: זה לא שלא עשינו שום דבר.

עידית סילמן: מה נעשה כל הזמן הזה?

אפרת אפללו: אני יכולה להציג לכם פרוטוקולים עם כל הדיונים שנעשו עם אנשי המקצוע.

אפרת אפללו: שמענו את כל הדעות ועלו הרבה מאוד רעיונות של דברים שאפשר לעשות.

עידית סילמן: אז כרגע מבחינת משרד הבריאות, עמדתכם אומרת שכרגע אני בתור שכנה, כי את לא רוצה שהוא יעשן בביתו יכפה זאת על ילדיו, אני צריכה לסבול מהריח והחשיפה.

אפרת אפללו: זה לא שאת צריכה לסבול.

עידית סילמן: אמרת שאת מעדיפה שהם יעשנו בחוץ ולא בתוך הבית שלהם.

אפרת אפללו: אנחנו אומרים שאנחנו צריכים לשמוע את עמדת משרד הרווחה לגבי העניין הזה.

אפרת אפללו: אם משרד הרווחה לא יחשוש או לא תהיה איזושהי בעיה.

אפרת אפללו: אנחנו עדיין לא בטוחים שחוק של איסור גורף הוא התשובה הכי טובה.

אפרת אפללו: במיוחד כשלא ניתן לאכוף את זה.

עידית סילמן: אז מה שאת אומרת כאן קצת שונה ממה שנשלח לאנשים במכתב.

עידית סילמן: המכתב הזה הוא אוטומטי, אני יכולה להראות לך מאות אנשים שמקבלים את אותה תשובה ממשרד הבריאות על אותה פנייה.

עידית סילמן: אולי כדאי לסנכרן את התשובה.

עידית סילמן: בג"ץ נתן לכם הארכה עד אוגוסט והשאלה עכשיו היא מה הצעדים שמשרד הבריאות עושים כדי לצמצם ולמנוע.

עידית סילמן: האם משרד הבריאות עשה פגישה יחד עם המשרד לביטחון פנים כי להסתכל על החמרת הענישה בתחום ואיך אוכפים את זה?

אפרת אפללו: לא נפגשנו עם המשרד לביטחון פנים.

עידית סילמן: למה?

עידית סילמן: אם אתם רוצים אני יכולה לארגן ביניכם שולחן עגול כאן בוועדה, זה גם יפה שאנחנו עושים דיונים שאנחנו מפגישים אתכם פה יחד.

עידית סילמן: לדעתי אם עומד ותלוי בג"ץ בנושא הזה, אז כדאי שהמשרדים לא יחכו לדיון וועדה כדי לבוא לכאן ולשמוע רעיונות.

עידית סילמן: אני לא מומחית כמוכם בתחום, אבל אני חושבת שזו האחריות שלכם.

עידית סילמן: בסופו של דבר אתם מדברים על כמה כסף מוציא משרד הבריאות בטיפול באנשים שסובלים מעישון, סרטן ריאה וכדומה, אז למה שלא נטפל במניעה, בטח בגילאים הצעירים.

עידית סילמן: איפה נמצאת מערכת הבריאות בגילאים הצעירים?

אפרת אפללו: נכון, אז רציתי לספר.

עידית סילמן: לי יש שני בנים בחטיבה ותיכון ולא ראיתי איזושהי תוכנית למניעת עישון שם.

אפרת אפללו: אתמול הייתה הרצאה מעולה וכל ההורים קיבלו הודעה.

אפרת אפללו: נמצאת פה גם קרן ממשרד החינוך.

אפרת אפללו: הייתה הרצאה מעולה בנושא - - -

עידית סילמן: מה זה הרצאה מעולה?

עידית סילמן: את שולחת להורים לינק להרצאה שאני אצטרף אליה?

עידית סילמן: השאלה היא מה עושים בפועל.

אפרת אפללו: הוא ייעודי - - -

עידית סילמן: היום לילדים צריך לדבר בשפה של ילדים ולבני נוער בשפה של בני נוער.

אפרת אפללו: אז עשינו קמפיין עם בני הנוער ועם סוכני שינוי, עם נועה קירל וסטפן לגר.

אפרת אפללו: הנושא של מיסוי סיגריות אלקטרוניות שנידון כרגע בוועדת כספים הוא על השולחן.

אפרת אפללו: אנחנו יודעים שבני נוער מאוד רגישים למחיר ומיסוי, ואנחנו מאוד מקווים שהיום זה יאושרר בגלל עוד איזשהו שינוי שנעשה שם.

אפרת אפללו: אנחנו יודעים שהם רגישים למחיר.

אפרת אפללו: אני מקווה שאנחנו כן נראה את התוצאות של זה.

עידית סילמן: הסיגריות האלקטרוניות לא הוכחו כיעילות.

עידית סילמן: יש מעבר גדול לעישון סיגריות אלקטרוניות ואנחנו רואים מעבר גדול מהסיגריות האלקטרוניות לעישון רגיל.

עידית סילמן: בסופו של דבר זה לא ממש מוכיח את עצמו.

עידית סילמן: השאלה היא מה רמת האחריות שלנו, בטח כמחוקקים ובטח בצעדי המניעה.

עידית סילמן: אני חושבת שבני נוער היום צריכים לראות את הדברים כהווייתם, אולי להראות להם איך נראית ריאה אפורה או שחורה.

אפרת אפללו: רציתי להראות את זה גם במצגת.

עידית סילמן: אבל המצגות - - -

אפרת אפללו: בשלטון המקומי עושים עבודה מדהימה.

אפרת אפללו: בדיוק מה שאמרת, עושים הסברה בבתי ספר עם ריאות שחורות, פועלים לקידום נושא השילוט, עושים קמפיינים והרצאות עם שותפים רבים.

אפרת אפללו: השלטון המקומי נמצא על זה וזה חשוב לדעת ולהכיר את הדברים האלה.

עידית סילמן: בפועל לא הייתה פגישה עם המשרד לביטחון פנים שאמון על אכיפה.

עידית סילמן: אני חושבת שכמו שעשינו כאן

עידית סילמן: דיונים בתחום האלימות בבתי חולים ודיברנו על זה הרבה פעמים, בסופו של דבר הייתה החלטת ממשלה בנושא הזה.

עידית סילמן: אני חושבת שזה מאוד יפה שמשרד הבריאות קידם את הנושאים האלה, אז אני שמחה שהוועדה מצליחה גם לקדם נושאים.

עידית סילמן: גם החוק של טטיאנה מזרסקי יעלה מחר למליאה על החמרת ענישה בתחום הזה.

עידית סילמן: הוועדה מקדמת נושאים, חברי הכנסת שהם חברי וועדה לוקחים את הנושאים האלה ומקדמים אותם בחקיקה, ואנחנו רואים שזה מתקדם בסוף.

טטיאנה (טניה) מזרסקי: אם חסר לכם איזשהו חוק או מסגרת חוקית, אנחנו כאן כדי לעשות את זה.

עידית סילמן: אם צריך לקדם את זה מול המשרד לביטחון פנים, אז בואו נקדם את זה ביחד.

אפרת אפללו: מבחינה מקצועית אנחנו לא בטוחים שאיסור גורף זה הפתרון.

אפרת אפללו: עוד לא הגענו לשורה התחתונה.

עידית סילמן: אפשר לעשן אבל במקומות חיצוניים, לא כאלה - - -

אפרת אפללו: יש אנשים עם מוגבלויות למשל - - -

עידית סילמן: אבל רוב האנשים הם לא עם מוגבלויות.

אפרת אפללו: ברגע שאתה עושה איסור גורף, גם אנשים עם מוגבלות שגרים בקומה שלישית או רביעית, בכל פעם שהם צריכים לעשן - - -

עידית סילמן: לכל איסור יכולים להיות סייגים ואפשר לכתוב מי כן ומי לא.

עידית סילמן: זה לא אומר שלא צריך לעשות כלום.

אפרת אפללו: זה לא נכון להגיד שאנחנו לא עושים כלום.

אפרת אפללו: אנחנו באמת עובדים על זה.

אפרת אפללו: אני אשלח לך את הפרוטוקולים של כל הדיונים והשולחנות שנעשו על זה.

עידית סילמן: בדיון האחרון שנעשה כאן בנושא של עישון ובג"ץ דיברנו על הנושא של החמרת ענישה ודין פלילי.

עידית סילמן: העלנו לכאן נציגי משטרה שעלו ודיברו.

עידית סילמן: מאז כן ציפינו שיהיה איתם קשר, בטח אם עומד ותלוי בג"ץ שביקשתם הארכה לתשובה.

עידית סילמן: אני מציעה בתור יושבת ראש הוועדה שתייצרו קשר עם המשרד לביטחון פנים שהוא זה שאמון על הדברים האלה.

אפרת אפללו: בסדר גמור, אבל אנחנו דיברנו על אכיפה של עישון במרחב הציבורי.

עידית סילמן: יש הבדל בין עישון בחלון לבין עישון במרפסת.

עידית סילמן: בבג"ץ שהוגש לא דיברו פעם אחת על מרפסות.

עידית סילמן: תמיד משרד הבריאות מציין מרפסות.

עידית סילמן: בבג"ץ שהוגש לא צוינה פעם אחת המילה מרפסת.

עידית סילמן: אתם על פעם מחזירים אותנו למרפסת.

עידית סילמן: כשיש חלונות, אנשים מעשנים בחלון.

עידית סילמן: הרבה אנשים בכלל לא דיברו במכתבים שלהם בלשון של מרפסת, ונשלחה להם תשובה אוטומטית על מרפסות מבלי להתייחס באופן פרטני לשאלות ולתגובות שלהם.

עידית סילמן: אני חושבת שיש כאן איזושהי זילות בקטע הזה של לשלוח תגובה אוטומטית לכולם על אותו דבר.

עידית סילמן: אני חושבת שבפועל אין הבדל בין עישון במרפסת לעישון בחלון.

עידית סילמן: לא צריך לכתוב מרפסת, צריך להסתכל על התשובה כהווייתה.

עידית סילמן: אני חושבת שבסופו של דבר משרד הבריאות כרגע, יחד עם החקיקה של הסיגריות האלקטרוניות, צריך לראות איזה צעדי מניעה אמיתיים הוא עושה כרגע.

עידית סילמן: מה לעשות, בסוף הדברים המשמעותיים ביותר הם קידום חקיקה בתחום הזה יחד עם רשויות האכיפה.

עידית סילמן: לא יכול להיות שלאדם שב-23:00 מתחילים להרעיש לו מתחת לבית מגיע שיטור עירוני ולעניין של מפגע - - אנחנו יודעים שלא מעשנים רק סיגריות, יש הרבה אנשים שמעשנים דברים נוספים.

עידית סילמן: השאלה היא מה עושים עם האירוע הזה.

עידית סילמן: חברת הכנסת טטיאנה, את רוצה להתייחס?

טטיאנה (טניה) מזרסקי: תודה גברתי יושבת הראש על הדיון החשוב הזה.

טטיאנה (טניה) מזרסקי: רציתי לשאול, אני בדיוק מכתבת עם משרד הרווחה, למי ומתי שלחתם את המכתב וביקשתם התייחסות לגבי איסור עישון במרפסות?

אפרת אפללו: סמנכ"לית בכירה, גברת איריס פלורנטין.

עידית סילמן: מתי?

אפרת אפללו: כשבועיים-שלושה.

אפרת אפללו: כבר יש לנו מועד לדיון.

טטיאנה (טניה) מזרסקי: שלחתם מכתב וקבעתם פגישת עבודה איתם?

אפרת אפללו: יש לנו התכתבויות במיילים.

עידית סילמן: אנחנו רוצים להיות חלק מהדבר הזה.

טטיאנה (טניה) מזרסקי: אם אפשר לקבוע דיון המשך ולראות תוצאות של הפגישה המשותפת שלכם.

טטיאנה (טניה) מזרסקי: אני קיבלתי בחצי שנה האחרונה עשרות פניות מאזרחים שמתלוננים שהם סובלים מהשכנים המעשנים שלהם.

טטיאנה (טניה) מזרסקי: למשל בפברואר קיבלתי פנייה מקריית אונו, אם לשתי בנות פגות עם ריאות לא מפותחות, לא יכולים לפתוח חלונות בבית כי הילדות שואבות את העשן והניקוטין שהשכנים מוציאים.

טטיאנה (טניה) מזרסקי: זה נכנס דרך החלונות לתוך הבית.

טטיאנה (טניה) מזרסקי: אנשים מוגבלים, האוויר הצח היחיד שהם יכולים לשאוף זה כשהם יושבים ליד החלון או במרפסת.

טטיאנה (טניה) מזרסקי: אם השכנים מעשנים אין להם את האוויר הזה.

טטיאנה (טניה) מזרסקי: אני כבר לא מדברת על פתיחת חלונות ואוורור בתים, שאם לא מאווררים בתים מצטבר עובש ולחות.

טטיאנה (טניה) מזרסקי: באקלים שלנו אנחנו חייבים לאוורר את הבתים.

טטיאנה (טניה) מזרסקי: אם יחד עם האוויר נכנס ניקוטין ועשן, זה פוגע בבריאות שלנו.

טטיאנה (טניה) מזרסקי: גם בבריאות של מבוגרים ובעיקר בבריאות של ילדים.

טטיאנה (טניה) מזרסקי: אנחנו כמדינת ישראל צריכים לעשות משהו ולשנות.

טטיאנה (טניה) מזרסקי: אני יודעת שגם חבר הכנסת מוסי רז הגיש חקיקה בנושא.

עידית סילמן: אני רק אגיד משהו.

עידית סילמן: מוסי רז הגיש על העיתונות הכתובה, אבל הוא הגיש עוד הרבה חקיקות בתחום של מניעת עישון.

עידית סילמן: יש לנו גם חקיקה בתחום של עישון בבית משותף שפוגע בשכנים.

טטיאנה (טניה) מזרסקי: אני כן פונה אליכם, משרד הבריאות ואיכות הסביבה, אם יש אפשרות למדוד כמות רעש, אם יש אפשרות למדוד כמות חלקיקים מזיקים כשמדליקים קמין ושורפים אש, אפשר למדוד עד כמה זה באמת מזיק.

טטיאנה (טניה) מזרסקי: אם יש לכם מחקרים, אני מבקשת שתחשפו אותם לפנינו.

טטיאנה (טניה) מזרסקי: אני חוזרת על הדברים, אם יש צורך להעביר חוק שחסר, אנחנו כאן כגוף מחוקק ומפקח על פעילות משרדי הממשלה.

טטיאנה (טניה) מזרסקי: תשתמשו בנו, תשתפו איתנו פעולה.

טטיאנה (טניה) מזרסקי: אנחנו כאן כדי לשנות את המצב ולדאוג לבריאות הציבור.

עידית סילמן: נעבור למשרד להגנת הסביבה, מי נמצא איתנו בזום?

עידית סילמן: צור גלין, ראש אגף איכות אוויר.

עידית סילמן: השאלה למשרד להגנת הסביבה, שבלי קשר היינו שמחים אם הייתם כאן כי זה אירוע מאוד משמעותי למשרד להגנת הסביבה, כל נושא העישון ונזקיו.

עידית סילמן: באופן אישי אני יכולה להגיד שציפינו מהמשרד להגנת הסביבה ליותר.

עידית סילמן: בכלל, למה אתם לא מכניסים את העישון כמפגע ריח?

עידית סילמן: הכנסתם את הקמינים וריסוסים אחרים, הכנסתם הרבה דברים.

עידית סילמן: למה העישון לא נכנס שם?

צור גלין: מפגע הריח הוא לא קבוצה סגורה של דברים, הוא כל פעילות היוצרת מפגע ריח.

צור גלין: על פי רוב אנחנו מתעסקים יותר בחצרות של מפעלים ועסקים ופחות במעשן הבודד כמייצר מטרדים.

עידית סילמן: זה לא ממש מעשן בודד, זה נתונים מאוד גדולים של כמות אוכלוסייה מאוד גדולה שמעשנת.

צור גלין: אבל המקור זה המעשן או המעשנים.

צור גלין: אנחנו השתמשו עד היום בחוק מניעת מפגעים שמתייחס למפגעי ריח בעיקר מול עסקים או מקורות יותר משמעותיים מסיגריה.

עידית סילמן: בעישון כמות הכימיקלים המזהמים הוא מאוד גדול, כזה שאפילו לא ניתן למדוד או לכמת אותו בניגוד לחומרים מזהמים אחרים של מפעלים ועוד.

עידית סילמן: קמין בבית או כמין שמזיק לבית השכנים, זה אותו דבר כמו עישון.

עידית סילמן: אפילו יכול להיות שבעישון יש חומרים מסרטנים ומזיקים יותר ממפגע של קמין.

עידית סילמן: השאלה היא למה אתם לא מכניסים את העישון כמפגע ריח ואת הקמינים שגם נמצאים בבית כן.

צור גלין: את מדברת על שני דברים.

צור גלין: אני אשמח אם נטע תסייע בעדי.

צור גלין: אם זה ריח זה חוק מניעת מפגעים ומטרדי ריח.

צור גלין: אם זה חומרים מסוכנים, זה חוק אוויר נקי.

צור גלין: פה אנחנו נמצאים בסוגייה של האם המקור זניח או לא זניח.

עידית סילמן: אנחנו מדברים על אזרחים פרטיים ועל העישון כמפגע ריח, בהחלט.

צור גלין: העישון כמפגע ריח לא מתייחס לקיומם או אי קיומם של חומרים רעילים, רק לעישון עצמו כמפגע ריח.

עידית סילמן: נכון, אבל לא הכנסתם את זה כמפגע ריח.

עידית סילמן: המשרד להגנת הסביבה לא הכניס אותו כמפגע ריח, הוא לא מצוין שם.

עידית סילמן: למה לא ציינתם את זה?

עידית סילמן: למה לא הכנסתם אותו?

צור גלין: לגבי החוק עצמו אני מעדיף שנטע תענה.

צור גלין: נטע, תוכלי לענות?

נטע דרורי: אני לא יודעת אם אתם שומעים או לא.

עידית סילמן: שומעים.

נטע דרורי: אני שומעת את עצמי בדילי.

עידית סילמן: אנחנו שומעים אותך.

נטע דרורי: אין לנו הגדרה בחקיקה כמו שצור אמר, של אמצעים או מתקנים שגורמים למפגע ריח.

נטע דרורי: החוק למניעת מפגעים קובע שריח חזק או בלתי סביר יכול להתקיים ללא הגבלה של רשימה.

נטע דרורי: ההגבלה שכן נמצאת לגבי - - -

עידית סילמן: נטע, אני רק אגיד משהו.

עידית סילמן: השרה להגנת הסביבה, המשיבה, חוק אוויר נקי - - -

נטע דרורי: איזה סוג של מענה אתם חושבים שחסר שהוא דווקא מהצד שלנו.

נטע דרורי: מבחינתנו הסוגייה של עישון באופן ספציפי היא סוגייה מובהקת שנמצאת בטיפול של משרד הבריאות.

עידית סילמן: לא.

עידית סילמן: נטע, אנחנו לא נקבל תשובות כאלה.

עידית סילמן: תעצרו אותה רגע, היא לא שומעת אותנו.

עידית סילמן: נטע, את שומעת אותנו?

עידית סילמן: אני לא מבינה למה המשרד להגנת הסביבה לא נמצא כאן ולמה הוא עולה בזום, וגם כשהוא עולה בזום זה זום לא יעיל.

עידית סילמן: אני לא מצליחה להבין את זה.

עידית סילמן: זה פשוט מוזיל את הוועדה ולא מכבד את המשרד להגנת הסביבה.

עידית סילמן: כל התשובות שאנחנו מקבלים מכם הן לא לעניין ולא ענייניות בכלל, כאילו אתם לא אחראיים על התחום שאתם אמונים עליו.

עידית סילמן: טוב לדעת.

עידית סילמן: רק באיסור זיהום אוויר בחוק אוויר נקי יש סעיף שמדבר על פליטת מזהם לאוויר בניגוד להוראות חוק זה.

עידית סילמן: הפרשנות היא מאוד רחבה.

עידית סילמן: יכולתם לכתוב פרשנות, יכולתם לכתוב את הדברים כהווייתם והחלטתם שלא.

עידית סילמן: אוקי.

עידית סילמן: נטע או צור?

עידית סילמן: מישהו נמצא מהמשרד להגנת הסביבה בזום?

עידית סילמן: מבחינתי עצם העובדה שהמשרד להגנת הסביבה לא כאן זה אומר שזה לא מעניין אותם ולא אכפת להם.

עידית סילמן: המשרד להגנת הסביבה, נניח לכם.

עידית סילמן: כשתעלו ותתחברו כמו שצריך תעדכנו אותנו.

עידית סילמן: אני רק אומרת, מהמשרד להגנת הסביבה אין תשובה הגיונית ומספקת שמסבירה את הדעת.

עידית סילמן: זו לא פעם ראשונה, זה כבר דיון שני שאנחנו מקיימים בנושא.

עידית סילמן: כבר קיימנו דיון אחד וכל המשרדים קיבלו עבודה לעשות.

עידית סילמן: העלנו את הנושאים והעלו אותם גם גורמים אחרים.

עידית סילמן: אין שום סיבה שאנחנו נביא לכאן פעילים חברתיים ואנשי ארגונים שיבואו ויביעו את עמדתם אם מאז הדיון הקודם לא נעשה שום דבר בין המשרדים.

אפרת אפללו: אבל עשינו הרבה דברים.

עידית סילמן: פעלתם מול המשרד להגנת הסביבה בנושא הזה?

אפרת אפללו: בטח.

עידית סילמן: אז למה זה לא מופיע כחוק אוויר נקי?

אפרת אפללו: כל הדיונים התחילו בפברואר לפני שלושה חודשים, זה דברים שלוקחים זמן.

אפרת אפללו: אנחנו באמת מנסים לחשוב - - -

עידית סילמן: זה לא מה שהם הציגו.

עידית סילמן: זה נראה שהם לא יודעים בכלל על מה מדובר.

אפרת אפללו: לא פעלנו בנושא של חוק אוויר נקי, פעלנו על מנת למצוא פתרון לנושא של בתים משותפים.

עידית סילמן: לא רק בתים משותפים, בכלל להגדיר את העישון כמפגע ריח.

אפרת אפללו: לא דיברנו על זה.

עידית סילמן: אז אנחנו נעביר רשימת משימות שנראה לנו.

עידית סילמן: זה לא נעים, כל הארגונים כבר שנים כותבים את זה שחור על גבי לבן, כל המומחים, ופשוט אין התייחסות.

אפרת אפללו: הרבה מאוד אנשים היו שותפים לדיונים האלה ויכולים להיות עדים.

עידית סילמן: אני לא אומרת, אבל כל אחד זורק את זה אחד על השני.

עידית סילמן: עורך הדין האוזנר, בוא נשמע אותך.

עידית סילמן: עמוס האוזנר מהמועצה הישראלית למניעת עישון.

עמוס האוזנר: אני מודה מאוד ליושבת ראש הוועדה על עצם קיום הדיון.

עמוס האוזנר: אני מודה מאוד לחברת הכנסת מזרסקי על העניין שהיא מגלה בנושא.

עמוס האוזנר: אני רוצה לומר שהרגשות הם קשים לא רק מההיבט שגברתי יושבת הראש העלתה כאן.

עמוס האוזנר: היום הוא היום הבינלאומי למניעת עישון, והיום הזה הוגדר על ידי ארגון הבריאות הבינלאומי כיום של עישון וסביבה, הקשר בין עישון וסביבה.

עמוס האוזנר: מה קורה?

עמוס האוזנר: היום מאורגן הכנס שכל שנה מתארגן כנגד עישון, כשהפעם הדגש הוא על הסביבה, והשרה להגנת הסביבה סירבה להופיע ולברך שם.

עידית סילמן: כמה זמן עבר מאז הגשת הבג"ץ?

עמוס האוזנר: הבג"ץ הוגש בפברואר 2021.

עידית סילמן: זאת אומרת שנה וחצי ואפילו לא נעשה שיח עם המשרד לביטחון פנים.

עידית סילמן: זה מה שאנחנו שומעים פה.

עמוס האוזנר: מה שכן היה, מאחר ומשרד הבריאות כן שיתף אותנו, הוא קיים בפברואר השנה דיון שולחן עגול בו נאמר למרבה הצער, כסיכום הדיון מפי דוקטור תמר ברמן שניהלה אותו, ההפך ממה שנאמר כאן על ידי נציגי משרד הבריאות.

עמוס האוזנר: שם נאמר שצריך להתייחס לנושא בכללותו ולא לנושא המרפסות.

עמוס האוזנר: שנית, הדגש צריך להיות על זכותו של האדם שנושם את רעלי הסיגריות, לא על מי שמפיץ על הרעלים.

עמוס האוזנר: זה היה חלק מסיכום הדיון שהתקיים ב-16 לפברואר.

עמוס האוזנר: כל מה שאנחנו שומעים עכשיו זה ללכת אחורה מאותו סיכום דיון שהיה שם.

עמוס האוזנר: צור גלין שהופיע כאן הופיע גם שם, וגם שם הוא דיבר על כך שבעיניו זה מפגע זניח ולכן זה לא מתאים לחוק אוויר נקי.

עמוס האוזנר: אני חושב שהוא טועה.

עמוס האוזנר: לגבי מפגעי הריח, מה שנאמר כאן אחר כך סותר את מה שאמרו השופטים בבג"ץ.

עמוס האוזנר: בישיבה שהתקיימה ב-26 בינואר 2022 הם אמרו שעל פני הדברים העישון הוא מפגע ריח בדיוק כמו שגברתי אמרה לפני רגע.

עידית סילמן: חברות משרד הבריאות, אני מבינה שזה נורא מתסכל אתכן מה שהוא אומר ואתן רוצות להגיב.

עידית סילמן: יינתן לך הזמן להגיב, אבל יהיה מכובד מאוד לשמוע את האדם שיושב פה לצידכן ומה שהוא טוען שנאמר בבג"ץ כדי שתוכלו להגיב על הדברים שלו.

עידית סילמן: אני מבינה שזה מתסכל, אני מבינה שעשיתן עבודה, אף אחד לא בא אליכן בטענות.

עידית סילמן: יש מעליכן אנשים ומתחתיכן אנשים, הכל בסדר.

עידית סילמן: אנחנו נשמע אתכן.

עידית סילמן: נראה לי מכובד להקשיב לו כדי שתוכלו להגיב על מה שהוא אומר, לא על תוכניות אחרות שהכנתן.

עידית סילמן: אם הוא אמר משהו לא בסדר תוכלו להגיב על הדברים שלו.

עידית סילמן: תשימו את התסכול בצד.

עידית סילמן: גם אני מאוד מתוסכלת על הרבה דברים אבל בואו נכבד את הדיון.

עידית סילמן: עורך הדין האוזנר, בבקשה.

עמוס האוזנר: אני רוצה להדגיש על מה בעצם מדובר בעתירה לבג"ץ.

עמוס האוזנר: העתירה לא מכוונת לזה שיחוקקו איזשהו חוק, היא אומרת שזה כבר מצב קיים, החוקים הקיימים כבר מכסים את נושא העישון ואת החדירה לדירות.

עידית סילמן: הם רק לא אוכפים את זה.

עמוס האוזנר: נכון, על זאת העתירה.

עידית סילמן: העתירה אומרת שהחוק קיים ונמצא, בואו נאכוף אותו.

עמוס האוזנר: שני חוקים, חוק מניעת מפגעים וחוק אוויר נקי.

עמוס האוזנר: כל אחד מהם נותן סמכויות שונות כאשר החוק למניעת מפגעים הוא חוק יחסית ישן, הוא מ-1961.

עמוס האוזנר: בניגוד למה שאמר צור גלין, הוא כן נועד גם למפגעים שעושים אנשים פרטיים.

עמוס האוזנר: הדברים האלה די ברורים, אני מתפלא שבכלל טוענים את זה.

עמוס האוזנר: בבג"ץ האמירות של השופטים בפרוטוקול היו חד משמעיות, זה מפגע ריח וצריך לטפל בזה כמפגע ריח.

עמוס האוזנר: באו משרדי הממשלה ואמרו טוב, תעזבו.

עמוס האוזנר: לפני שאתם השופטים, זה גם דבר מאוד הגיוני ביחסים בין הממשלה למחוקק.

עמוס האוזנר: אומר בית המשפט שלפני שאני מפעיל את הסמכות שלי, אתם מבקשים ארכה, קחו ארכה.

עמוס האוזנר: הם קיבלו ארכה שלא הספיקה אז הם ביקשו ארכה נוספת.

עמוס האוזנר: מה אנחנו שומעים עכשיו?

עמוס האוזנר: שאת הארכה הנוספת הזו הם לא מנצלים כדי ללכת קדימה אלא כדי ללכת אחורה.

עמוס האוזנר: זה נשמע לי משונה כל הסיפור הזה עם משרד הרווחה.

עמוס האוזנר: עם כל הכבוד, האוכלוסייה שנפגעת הכי הרבה, ואליי אישית מגיעות המון תלונות, האנשים שסובלים במיוחד זו אוכלוסייה קשישה.

עמוס האוזנר: הם כלואים בבתים שלהם.

עידית סילמן: נמצאים שם רוב שעות היום.

עידית סילמן: אנשים מעשנים מעליהם או מתחתיהם ואין להם אפשרות לצאת.

עידית סילמן: הפוך, אותם אנשים עם מוגבלויות שאומרים שאולי להם אין לאן לצאת כדי לעשן, הם אלה שלרוב כלואים בביתם וסובלים מנזקי העישון של השכנים שלהם.

עידית סילמן: זה גם מכתבים שהתקבלו אצלכם במשרד הבריאות.

עידית סילמן: צריך לומר שיש סעיפים בחוק העונשין ויש שני חוקים שעמוס דיבר עליהם ששייכים למשרד להגנת הסביבה.

עידית סילמן: כל שצריך לעשות זה לבוא ולהגיד שיש חקיקה, אנחנו רוצים לאכוף אותה, איך אנחנו אוכפים אותה בצורה הכי פשוטה.

עידית סילמן: קודם כל, אם נאכוף את החקיקה הזאת, הרבה מהנזקים ירדו לנו ואז העבודה של משרד הבריאות לאכיפת החקיקה הזאת שכבר קיימת מול לדוגמה המשרד לביטחון פנים, זו עבודה כביכול הרבה יותר קלה מאשר - - זה גם, זה לא מחליף הוצאת תוכניות וכדומה, אבל זה משהו מאוד הגיוני, בטח מאז הדיון האחרון בו דיברנו על זה כאן.

עידית סילמן: מפליא אותי שהמשרד להגנת הסביבה לא נמצא כאן.

עמוס האוזנר: רק עוד דבר אחד.

עמוס האוזנר: הטענה הזאת שאם יאכפו את האיסור אז אנשים יעשנו יותר בבית, זו טענה מאוד מקוממת.

עמוס האוזנר: במקורה זאת בכלל טענה של חברות סיגריות שהן הוציאו אותה כאשר היה מדובר באנגליה, שם יהיה איסור על עישון בפאבים אז אנשים יעשנו יותר בבית כי לא נותנים להם לעשן בפאבים.

עמוס האוזנר: מה קרה בסוף?

עמוס האוזנר: אסרו על העישון בפאבים ואז אנשים הפסיקו לעשן וגם בבית עישנו הרבה פחות.

עמוס האוזנר: באותו דיון שולחן עגול כל המומחים שללו את הטענה הזאת.

עמוס האוזנר: הופיעו הרבה מומחים גם מהאגודה למלחמה בסרטן, גם מבתי הספר לבריאות הציבור, גם מההסתדרות הרפואית, גם פרופסור רוזן מאוניברסיטת תל אביב, כולם שללו לחלוטין את הטענה שיעשנו יותר.

עמוס האוזנר: אני לא מבין למה בכלל מערבים את משרד הרווחה.

עידית סילמן: משרד הרווחה לא ממש צריך להיות מעורב, למען האמת.

עמוס האוזנר: בעיניי זה סחבת בדיון, זה הכל.

עמוס האוזנר: תודה רבה.

עידית סילמן: אני חושבת אותו דבר.

עידית סילמן: בואו נעבור למשרד לביטחון פנים ואז ניתן גם למשרד הבריאות להגיב.

עידית סילמן: כמו שאוכפים את עניין הרעש בבתים, בין שכנים, למה לא אוכפים את הנושא של מפגע ריח?

גלעד בהט: גלעד בהט, ממלא מקום המשנה ליועץ המשפטי של משטרת ישראל.

גלעד בהט: צריך להבין שבסופו של דבר יש כאן גם עניין של החוק הפלילי, שהוא למעשה סנקציה אחרונה או ההליך האחרון שצריך לנקוט בו בכל מקרה של איסור כזה או אחר.

גלעד בהט: לעשות שימוש בחוק הפלילי בדברים שאפשר לאכוף בצורות אחרות, זה לא נכון וזה גם לא בסדרי העדיפות של משטרת ישראל כאשר מסתכלים על האכיפה שלה.

עידית סילמן: אולי זה צריך להיות במסגרת העירונית של הפיקוח העירוני.

גלעד בהט: יש הרבה מאוד חלופות כמו פיקוח עירוני או פקחים של משרדים אחרים שבעיקרון זה תפקידם.

גלעד בהט: להפעיל את המשטרה ככלי ששמור לעבירות פליליות בסדרי גודל אחרים, אני חושב שאם בכל מקרה נפעיל את המשטרה אז אנחנו נמצא את עצמנו מתפזרים בין הרבה מאוד עבירות שצריך לאכוף.

גלעד בהט: זו הנקודה הראשונה.

גלעד בהט: הנקודה השנייה היא כמובן עניין ההסדרה החלופית.

גלעד בהט: רוב החוקים שעוסקים בעישון הם חוקים שמכוונים למשרדי הממשלה האחרים ולא למשרד לביטחון פנים.

גלעד בהט: נכון אפשר לטעון שגם בחוק העונשין יש עבירות מסוימות כמו סעיף 222 שיכול לגעת בזה, אבל צריך לזכור ש - - -

עידית סילמן: אבל סעיף 223 מציין את מטרד הרעש בבתים.

עידית סילמן: סעיף 222 הוא בעניין מפגעי הריח שהעישון הוא חלק ממנו.

עידית סילמן: השאלה אם עישון זה זיהום אוויר, למה את זה אתם לא אוכפים ואת נושא הרעש כן.

עידית סילמן: לרעש אתם מגיעים תוך שנייה.

עידית סילמן: אני יכולה להגיד לך, אני גרה ב - - -

טטיאנה (טניה) מזרסקי: הרבה שיתוף פעולה עם השיטור הקהילתי.

עידית סילמן: תוך שנייה מגיעים אם מרעישים בשעה 23:15.

גלעד בהט: ראשית, בדין הפלילי יש מידת הוכחה שהיא מעל לכל ספק סביר.

גלעד בהט: כאשר מדובר בנזקים שצריך למדוד או לתת איזושהי חוות דעת עליהם, האכיפה הרבה יותר מסובכת פעם אחת.

גלעד בהט: פעם שנייה יותר קל למדוד או לאמוד נושא של רעש בלתי סביר שגם המשך שלו הרבה יותר ארוך וגם רואים את האפקט שלו מאשר את נושא העישון.

עידית סילמן: אתה טועה במה שאתה אומר, סליחה שאני עוצרת אותך.

עידית סילמן: אדם שמעשן מתחת לחלון שלי, אם הוא מעשן סיגריות או דברים אחרים, העישון הפאסיבי שאני אסבול ממנו יהיה בעל נזקים משמעותיים ארוכי טווח ומיידיים הרבה יותר מאשר הרעש מהמסיבה שלו בשעה 23:15.

עידית סילמן: הרעש יהיה רעש נקודתי והוא יעבור.

עידית סילמן: העישון משפיע על איכות חיי.

גלעד בהט: לא דיברתי בכלל על ההשלכות.

עידית סילמן: אם זה בן אדם שמעשן בדירה מתחתיי, סביר להניח שהוא לא מעשן רק יום אחד בשנה.

עידית סילמן: הוא מעשן יום כן יום לא, אולי כמה חפיסות ביום.

עידית סילמן: יכול להיות שזה יכול להוות מפגע אמיתי לאיכות חייו של האדם ביום יום שלו.

עידית סילמן: אנחנו יודעים כמה העישון הפאסיבי הוא משמעותי בנזקים ובמחלות.

עידית סילמן: למה בדבר כזה משמעותי אתם לא אוכפים?

עידית סילמן: לא דין פלילי, אני מדברת אפילו על לבוא ולתת קנסות מיידיים.

עידית סילמן: אני לא אומרת להתחיל אתו מערכת משפטית, אלא לבוא ולשים קנס, לאכוף את הדבר הזה.

עידית סילמן: מגיעים, מריחים את הריח של העישון, מבינים שהאדם עישן, בטח אם השכן צילם ותיעד את הדברים.

עידית סילמן: מה הבעיה לאכוף בקנסות את הנושא הזה של מפגעי הריח של העישון?

עידית סילמן: אחר כך לי, לך ולמדינת ישראל כולה זה עולה הרבה יותר כסף לטפל במפגעי הריח האלה.

טטיאנה (טניה) מזרסקי: ריח וזיהום אוויר.

גלעד בהט: אני יכול להתייחס?

עידית סילמן: כן, בוודאי.

גלעד בהט: גברתי טענה פה כמה טענות, אבל אני אנסה להתייחס אליהן אחת לאחת.

גלעד בהט: אין לי שום טענה לגבי ההשלכות, אני לא מדבר על ההשלכות של העישון.

גלעד בהט: אני לא בא לטעון שהן חמורות יותר או פחות מנושא הרעש.

גלעד בהט: השאלה היא האם המשטרה צריכה לאכוף את זה, זו השאלה שהופנתה אליי.

עידית סילמן: מה העונש על רעש?

עידית סילמן: מה הקנס על רעש?

קריאה: שנה מאסר.

עידית סילמן: כמה מוגדר בחוק העונש על זיהום אוויר?

קריאה: שלוש שנות מאסר.

עידית סילמן: אף אחד לא אוכף את זה.

עידית סילמן: זה כבר קיים בחוק, למה אין אכיפה?

עידית סילמן: זו השאלה.

עידית סילמן: החוק קיים, למה אין אכיפה?

גלעד בהט: אני מתנצל, אני מנסה לענות ולא נותנים לי לדבר.

גלעד בהט: אם את רוצה שאני אדבר אין לי בעיה, אני פשוט מנסה להשלים תשובה.

עידית סילמן: אל תענה לי תשובות אחרות, תענה לנו למה לא אוכפים את זה.

גלעד בהט: אני ממש מנסה.

עידית סילמן: בבקשה.

גלעד בהט: גברתי טענה פה כמה טענות.

גלעד בהט: כדי להוכיח עבירה שלא משנה מה העונש שלה, אבל הוא לא קנס כרגע, העונש של העבירה הזאת הוא לא עבירת קנס.

גלעד בהט: את מדברת על סעיף 223 או 222 לצורך העניין, או משווה ביניהם, זה לא משנה.

גלעד בהט: העונש על העבירות האלה הוא לא עונש של קנס, כך שנושא אכיפה מנהלית או אכיפה בקנסות הוא לא רלוונטי פה, אלא אם כן ישנו את החקיקה.

גלעד בהט: משטרת ישראל לא אחראית על שינוי חקיקה.

גלעד בהט: זו נקודה ראשונה.

גלעד בהט: נקודה שנייה, כדי להוכיח את העבירה הזאת צריך - - גברתי אומרת שיש פה אנשים שיכול להיות שמעשנים קבוע, משטרת ישראל לא תציב שוטר ליד בית כדי לראות מתי אדם מעשן או לא.

גלעד בהט: אין למשטרת ישראל סמכות כניסה לבית במקרה כזה.

עידית סילמן: איך אתם אוכפים את הרעש?

גלעד בהט: בחוקי הרעש יש סמכות כניסה לבית שלא קיימת בחוק הזה.

גלעד בהט: אין אותה בעבירה של העישון.

גלעד בהט: בעבירת הרעש בחוק הרעש נקבעה סמכות למשטרת ישראל להיכנס לבית במידה והרעש עולה על הסביר, להיכנס ולהפסיק את הרעש.

גלעד בהט: אין סמכות כזאת בחוק העישון.

גלעד בהט: גם אם אדם - - אדוני, תן לי בבקשה להשלים את דבריי.

גלעד בהט: גם אם אדם מעשן בתוך ביתו, אין לי סמכות להיכנס לבית.

גלעד בהט: אני יכול לדפוק בדלת אבל לא להיכנס, אני לא יכול לעשות שום דבר.

גלעד בהט: מה שאני כן יכול לעשות זה אולי מבחוץ לבקש ממנו להפסיק לעשן.

גלעד בהט: אין לי סמכות לנסוע לבתים.

גלעד בהט: לגבי ההוכחה, אם אנחנו רוצים לאכוף את זה אין לנו יכולת להוכיח את הנזק שנגרם ברמה הפלילית הנדרשת כדי להגיש כתב אישום.

גלעד בהט: אגב, גם בעבירות אליהן את משווה לפי סעיף 223, אין כתבי אישום לפחות בשנה וחצי האחרונות לגבי רעש.

גלעד בהט: נכון, יש לפעמים אכיפה לפי חוקים של המשרד להגנת הסביבה בנושא רעש, אבל גם שם הדוחות האלה עוברים למשרד להגנת הסביבה, הוא מטפל בהם ושולח את הקנסות.

גלעד בהט: בנושא של הסדרת הריח או הסיגריות, אין הסדרה כזאת, אין הפנייה לנתיב של קנסות ואין לנו את האפשרות לעשות את זה.

גלעד בהט: כל מה שאנחנו יכולים לעשות זה לנסות לתעד מבחוץ כמובן האם כשהגיע השוטר האדם עישן או לא.

גלעד בהט: כמובן שהוא לא יכול להיכנס אליו הביתה.

גלעד בהט: אנחנו מדברים על עבירות לכאורה שמתבצעות ברשות הפרט שם למשטרה אין גישה.

עידית סילמן: אז אתה אומר שיש חקיקה בתחום הזה אבל היא לא ישימה הלכה למעשה.

גלעד בהט: נכון מאוד, בדיוק.

גלעד בהט: היא לא ישימה הלכה למעשה במובן של אכיפת משטרה.

עידית סילמן: הסעיף 222 לא נותן לך שום אופציה לאכוף?

עידית סילמן: בשום דרך?

גלעד בהט: הוא רלוונטי לא לתוך בית פרטי, אלא אם כן ההשלכות של זה יוצאות החוצה ברמה שאני יכול למדוד בחוץ.

גלעד בהט: הסעיף הזה לא כוון לעישון בבתים פרטיים, הוא לא נכתב על האירוע הזה.

גלעד בהט: אפשר להשליך ממנו כמובן, אבל הוא לא נכתב על האירוע הזה.

עידית סילמן: למה זה כתוב בצורה הזאת:

עידית סילמן: המזהם לרצונו את האוויר ועושה אותו בכך, מזיק בדרך כלל לבריאותם של בני אדם הגרים או מנהלים עסקים בסביבה.

עידית סילמן: גרים או מנהלים.

עידית סילמן: או של העוברים בדרך ציבורית.

עידית סילמן: דינו מאסר שלוש שנים.

עידית סילמן: יש לנו סעיף שנקרא 222 שאי אפשר לעשות אתו כלום, כמו שאתה אומר.

גלעד בהט: לא אמרתי שאי אפשר לעשות אתו כלום, אמרתי שיש בעיה מאוד קשה להפוך אותו לאכיפה.

גלעד בהט: גברתי, אם אדם עכשיו שם ערימה של צמיגים ליד הבית שלו ומדליק אותה בחצר, זה מקרה שבו אני יכול להראות את הנזק ויש לי גישה לשם כי זה לא בתוך בית פרטי או במשטח ציבורי.

עידית סילמן: אבל כתוב לך פה בית פרטי.

גלעד בהט: אבל אני חוזר שוב, אין לי סמכות כניסה לבית פרטי בעבירה הזאת.

גלעד בהט: אין למשטרת ישראל אפשרות כניסה.

עידית סילמן: כתוב בית פרטי ואין לך אפשרות להיכנס.

גלעד בהט: אין לי סמכות כניסה בעבירה הזו לתוך בית פרטי.

גלעד בהט: אם אדם מתקשר למשטרה ואומר שיש אדם שמעשן בתוך בית פרטי, אני מגיע לבית וצריך להיכנס, אין לי סמכות כזאת.

עידית סילמן: כתוב בחקיקה בית פרטי שגרים בו אנשים, ואתה לא יכול להיכנס.

עידית סילמן: זאת אומרת שזה כתוב אבל אי אפשר.

גלעד בהט: החוק לא מדבר על - - חוק העונשין לא מקנה סמכות כניסה.

גלעד בהט: חוק העונשין מדבר על עבירה פלילית ועל יסודותיה העובדתיים והנפשיים, הוא לא מדבר על סמכויות.

עידית סילמן: אז אם כתוב הגרים בבית פרטי, איך אתה יכול לאכוף את זה אם כתוב את זה בחוק ואתה לא יכול?

עידית סילמן: מה אמורים לעשות?

גלעד בהט: יש הבדל בין סמכויות המשטרה לפעול לבין מה שהחוק מרשה או מתיר לאדם.

גלעד בהט: החוק מכוון כלפי אנשים, מה מותר ומה אסור, הוא לא מדבר על המשטרה.

גלעד בהט: למשטרה יש סט חוקים משלה.

עידית סילמן: אבל כתוב עד שלוש שנות מאסר.

עידית סילמן: מי יאסור אם לא יבואו ויראו את מה שקורה?

גלעד בהט: ככל שמוגשת תלונה ויש הוכחה, אפשר להוכיח שאכן האדם גרם - - זה לא משנה באיזה מקום, ברגע שהוא גרם לעשן או לנזק כתוצאה מעשן וגם את זה צריך להוכיח.

גלעד בהט: אם יבוא לשם שוטר, איך הוא יידע שהעשן הזה באמת גורם לנזק סביבתי כזה או אחר?

עידית סילמן: בקיצור, אתה אומר שזו חקיקה שקיימת על הנייר, היא מקשטת את הנייר יופי.

גלעד בהט: היא לא מתאימה כרגע בנוסחה היום למשטרה לצורך אכיפה של המקרים האלה.

גלעד בהט: הטענה השנייה היא טענת סמכויות והטענה השלישית היא טענת סדר עדיפות.

גלעד בהט: יש שלוש טענות שטענתי כאן.

עידית סילמן: היועצת המשפטית שואלת למה אי אפשר לקבוע את זה כעבירת קנס כמו רעש?

גלעד בהט: לא אמרתי שאי אפשר.

עידית סילמן: אבל ברעש זה לא כתוב ואתם כן נותנים קנסות.

גלעד בהט: הקנסות לא ניתנים לפי סעיף 222, הם לפי דיני הגנת הסביבה וחוקי איכות הסביבה.

גלעד בהט: גם הסעיף הזה שעליו דיברת, 222 או 223, הוא לא סעיף קנס.

גלעד בהט: אנחנו לא נותנים קנסות לפי הסעיף הזה.

עידית סילמן: אוקי.

עידית סילמן: עמוס, בבקשה.

עמוס האוזנר: כפי שנוסחה העתירה, היא לא אומרת לשוטרים להיכנס לבתים.

עמוס האוזנר: העתירה אומרת שתקבלו תלונות, תרשמו תלונות ותחקרו אותן.

עמוס האוזנר: מה לעשות, כשאדם גונב מתוך בית או פורץ, הוא לא עושה את זה לנגד עיני השוטר.

עמוס האוזנר: כאשר הוא מחביא את הרכוש הגנוב במקום כלשהו והשוטר צריך להיכנס כדי לחפש את הרכוש הגנוב, ראה איזה פלא, זה גם לא לנגד עיני השוטר ובכל זאת מתקבלות תלונות והשוטרים אוכפים את החוקים האלה.

עמוס האוזנר: אפילו לקבל את התלונות הם מסרבים, פה הבעיה האמיתית ועל זה מכוונת העתירה.

עידית סילמן: מה שעמוס אומר זה שיש סעיף שאומר שעידית סילמן יכולה לבוא ולהתלונן, השאלה היא האם אתם תעשו משהו עם התלונה שלי.

עידית סילמן: אתה תלך לבדוק את זה?

עידית סילמן: זו השאלה.

גלעד בהט: את התלונה אנחנו נקבל.

גלעד בהט: האם יוגש בגינה או תיערך בגינה חקירה, אני לא יודע.

גלעד בהט: אני יכול להגיד שכדי לקיים חקירה כזאת אנחנו צריכים להוכיח - - תראי, לאדם מותר לעשן בביתו, אין חוק שאוסר את זה.

גלעד בהט: ככל שהדבר לא פוגע או לא יוצר מטרד לאחרים, מותר לו לעשן בביתו.

עידית סילמן: לפי מה שאני קראתי בסעיף 222 זה נראה שאפשר להיכנס לבתים.

עידית סילמן: בסמכות שר המשפטים להגיד שהוא לוקח את עבירת העישון וקובע אותה כקנס.

גלעד בהט: זה נכון, אבל זה לא בתחום המשטרה.

עידית סילמן: אבל זה אפילו לא דורש חקיקה.

עידית סילמן: משרד המשפטים, שי סומך, מה אתה אומר?

גלעד בהט: אני סומך את ידיי עליו.

עידית סילמן: גם אני.

עידית סילמן: שי סומך שכולם סומכים את ידם עליך, מה קורה עם זה?

עידית סילמן: למה ששר המשפטים לא ייקח את זה צעד אחד קדימה ויקבע את זה כעבירת קנס כמו רעש וכמו החמרת הענישה שעושים באצטדיוני כדורגל, שיהיה אפשר להטיל קנסות.

עידית סילמן: גם פה יהיה אפשר להטיל קנסות ואז זה הרבה יותר קל.

עידית סילמן: השוטרים או הפיקוח העירוני יבואו והיא יקבל קנס במקום.

גלעד בהט: לפני שהוא עונה אני רוצה להגיד משפט אחד.

גלעד בהט: אני חוזר לטענה הראשונה שממנה פתחתי, המשטרה היא לא פתרון לכל בעיות החברה.

גלעד בהט: יש פקחים, יש רשויות מקומיות ומשרדים אחרים.

גלעד בהט: לצפות שתהיה עבירה מסוימת שתהפוך לעבירת קנס ואז כל פעם שמישהו יעשן יגיע שוטר, אני חושב שזה זילות בשימוש במשטרה וגם המשטרה לא יכולה להקצות משאבים ברמה כזאת לטיפול בכל העבירות.

גלעד בהט: צריך להחליט במה מתמקדים.

עידית סילמן: ברור, אני רק מניחה שאם זה אדם שמתקשר על בסיס יומי ואומר שיש לו שכן שמעשן כמו קטר כמה חפיסות ביום, אני מניחה שההתייחסות היא אחרת ביחס למשהו אחר.

גלעד בהט: אגב, יש תהליכים קהילתיים שמתבצעים - - -

עידית סילמן: אני יכולה להגיד לך שאני מכירה באופן אישי אנשים שמעשנים בביתם, אני לא יודעת אם זה משהו אחר כי אני לא מכירה את הדברים האחרים כדי לומר לך, אבל אני מכירה שכנים שאומרים שזה לא ריחות של סיגריות.

עידית סילמן: השאלה היא מה עושים בנושא הזה והאם יש מישהו שמפקח.

עידית סילמן: איך אפשר לעזור לאותם אנשים כדי להגיד להם מה לעשות?

עידית סילמן: למי פונים?

גלעד בהט: אני מזכיר שיש גם אלמנט קהילתי בעבודת המשטרה, בלי קשר לטיפול בחוק הזה או אחר.

גלעד בהט: שם כשמדובר בתופעות חוזרות ונשנות אז יש טיפול של מש"ק קהילתי, אבל צריך להבחין את זה מטיפול של קריאה פר עבירה או אירוע.

עידית סילמן: נכון, אבל אני רק אגיד לך שעישון מוגדר כמזהם אוויר.

עידית סילמן: הוא מוגדר בחוק הזה כמזהם אוויר שצריך לאכוף אותו.

עידית סילמן: מה לעשות, זה מה שכתוב בחוק.

עידית סילמן: בסוף החוק הזה נמצא על השולחן אבל הוא לא נאכף, והשאלה היא למה.

עידית סילמן: שי סומך, מה אתה מציע?

שי סומך: אני רפרנט בריאות, אני לא רפרנט מהמחלה הפלילית.

שי סומך: זו שאלה שצריכה להיבחן במחלקה הפלילית.

שי סומך: לא כל עבירה מתאימה לעבירת קנס או לעבירה מנהלית.

שי סומך: השאלה תועבר אליהם והם יוכלו להשיב.

עידית סילמן: אתה יכול לבדוק לנו את זה?

שי סומך: כן, בוודאי.

עידית סילמן: אני רק אומרת שהרבה פעמים עישון בין דירות יכול להוביל למפגעים אחרים.

עידית סילמן: זה מתחיל בוויכוח על עישון ויכול להיגמר רע מאוד, זה לא נשאר שם, בטח אם זה אנשים - - משרד הבריאות, בבקשה.

אילנה נירנברג: שמי אילנה נירנברג, אני ממש נכנסתי לתפקיד לפני חודשיים.

אילנה נירנברג: אני מרכזת בכירה בתחום קידום הבריאות ומניעת עישון במחלקה לחינוך וקידום הבריאות במשרד הבריאות.

אילנה נירנברג: אני כן רוצה להגיד שהדבר הראשון שנכנסתי אליו בתפקיד היה השולחן העגול, ובאמת מעורבים בו הרבה גורמים.

אילנה נירנברג: אני בהשכלתי עובדת סוציאלית ועבדתי ברשויות המקומיות.

אילנה נירנברג: אני כן יכולה להגיד שאני חושבת שמעורבות משרד הרווחה, לפחות לעמדה שלהם, כן נדרשת וחשובה.

טטיאנה (טניה) מזרסקי: מחר יש לכם ישיבה, תוכלו לשבת.

אילנה נירנברג: נכון.

טטיאנה (טניה) מזרסקי: לפני שבועיים נקבעה פגישה, מחר תסגרו ונשמח לקבל עדכון.

עידית סילמן: זה בסדר שולחנות עגולים, אין לי משהו נגד זה, אבל בסוף יש בג"ץ שנמצא כבר שנה וחצי אחורה.

עידית סילמן: כבר קיימנו על זה דיון.

עידית סילמן: צריך לראות מה עושים גם מבחינת אכיפה.

אילנה נירנברג: זה כמובן לא תירוץ ואני לא הייתי בוועדה הקודמת.

אילנה נירנברג: אני באמת רוצה להגיד שהדבר הראשון שאני מטפלת בו זה הנושא הזה של הבג"ץ ועישון בבתים משותפים.

אילנה נירנברג: אני כן רוצה להגיד מילה על הנוסח הגנרי שאת הקראת.

אילנה נירנברג: אנחנו התייחסנו בנוסח הזה לעישון בבתים משותפים או בשטחים ציבוריים.

אילנה נירנברג: הנוסח הזה שונה שלא בידיעתנו או שעבר את האישור של הלשכה המשפטית, וזה משהו שאני ממש עכשיו שאלתי.

אילנה נירנברג: זה לא תקין וזה ייבדק.

טטיאנה (טניה) מזרסקי: על ידי מי זה שונה?

אילנה נירנברג: האגף לשירות הציבור.

אילנה נירנברג: אנחנו העברנו נוסח מסוים שמתייחס לא רק לעישון במרפסות ובאמת קיבלנו פניות שלא נוגעות רק לעישון במרפסות.

אילנה נירנברג: לכן זה לא תקין וזה משהו שייבדק.

אילנה נירנברג: אנחנו מתנצלים על זה כי זה באמת לא תקין.

אילנה נירנברג: אני יכולה להגיד כמי שנתנה שירות כעובדת סוציאלית, זה לא תקין שפונה יקבל תשובה גנרית שכולם מקבלים.

אילנה נירנברג: אני כן רוצה להגיד משהו בנושא האכיפה.

אילנה נירנברג: יושב לצידי סגן מנהל האגף לפיקוח ואכיפה במשרד הבריאות ואנחנו באמת עובדים מאוד צמוד.

אילנה נירנברג: אני יכולה להגיד שאנחנו מקבלים - - אני לפחות חודשיים וחצי בתפקיד ואנחנו מקבלים המון פניות שמקבלות התייחסות מרבית גם על ידי סגן מנהל האגף, גם על ידי הלשכה המשפטית, עורכת הדין שלנו מהלשכה המשפטית כאן.

אילנה נירנברג: אנחנו נותנים את מלוא השירות.

אילנה נירנברג: אני חושבת שאנחנו כמשרד ממשלתי, כמי שעבדה גם במשרד הרווחה - - -

עידית סילמן: מה אתם עושים בפועל, הלכה למעשה?

אילנה נירנברג: אנחנו צריכים לשמוע את העמדה של משרד הרווחה.

עידית סילמן: תקשיבי רגע, משרד הרווחה הוא nice to have, אני לא אומרת שלא.

אילנה נירנברג: גם הגנת הסביבה נמצאים בדיון הזה.

עידית סילמן: הגנת הסביבה לא נמצאים בדיון הזה.

עידית סילמן: להגנת הסביבה, כמו שעורך דין האוזנר אומר, לא היה רלוונטי בכלל להגיע היום לדבר ביום למניעת עישון, שזה זילות גדולה מעין כמותה.

עידית סילמן: הם לא הביאו את עצמם לתוך וועדת הבריאות בכנסת ביום הבינלאומי למניעת עישון.

עידית סילמן: אני לא מדברת על זה שהשרה לא נמצאת ומנותקת מהדברים האלה, אבל גם הנציגים של המשרדים לא מגיעים.

עידית סילמן: זה דבר שלא ראינו הרבה זמן.

אפרת אפללו: הם כן שותפים.

עידית סילמן: טוב שהם שותפים.

אילנה נירנברג: הם שותפים ואנחנו הולכים יד ביד.

אילנה נירנברג: אני לא רוצה לדבר בשמם.

עידית סילמן: לא כדאי.

עידית סילמן: יש רגעים שהשתיקה יפה להם.

טטיאנה (טניה) מזרסקי: אילנה, קודם כל שיהיה לך בהצלחה בתפקיד.

טטיאנה (טניה) מזרסקי: אנחנו מקווים שגם עם הניסיון שלך בשירותי הרווחה תוכלי לקדם את בריאות הציבור.

טטיאנה (טניה) מזרסקי: זה נושא מאוד חשוב.

טטיאנה (טניה) מזרסקי: משרד הרווחה יכולים רק לסייע לתת חוות דעת, זה בעצם נטו אתם מול המשרד לאיכות הסביבה כדי למדוד מה הנזק, מה זיהום האוויר שנגרם על ידי עישון ומה הנזק שנגרם לבריאות.

עידית סילמן: אילנה, את זאת שחתומה על המכתבים לכולם.

אילנה נירנברג: האגף לשירות הציבור חתום.

עידית סילמן: את חתומה עליהם, כתוב אילנה נירנברג.

אילנה נירנברג: איפה?

עידית סילמן: ב-29.05 את שלחת מכתב לכולם, זה מה שהקראתי קודם.

עידית סילמן: כתוב כאן את השם שלך.

עידית סילמן: זו תשובה זהה לכולם פחות או יותר.

עידית סילמן: את אומרת שאתם עושים עבודה עם משרד הרווחה, ומשרד הרווחה ענו לאנשים שפועלים בתחום הזה שאין להם קשר בכלל.

עידית סילמן: יש לנו מישהו ממשרד הרווחה על הקו?

אפרת אפללו: עוד לא היה לנו דיון משותף איתם.

עידית סילמן: הם כבר אמרו מראש שאין להם קשר.

עידית סילמן: מה אתם מצפים שמשרד הרווחה יעשו בפועל?

אילנה נירנברג: אנחנו רוצים לשמוע את העמדה שלהם.

אילנה נירנברג: אני מעלה פה את העישון במרפסות אבל זה לא רק עישון במרפסות.

עידית סילמן: העישון במרפסות לא רלוונטי כי לא פנו אלייך בעישון מרפסות.

אילנה נירנברג: הנוסח הגנרי שהופץ ממש לא תקין ואנחנו נבדוק את זה.

עידית סילמן: זה גם לא תקין להפיץ נוסח גנרי לכל כך הרבה פונים מטעם משרד ממשלתי.

עידית סילמן: זה לא נראה מכבד.

אילנה נירנברג: אנחנו נבדוק את זה, יש אמת בדברייך.

אילנה נירנברג: אני כן רוצה להגיד שבשולחנות העגולים הוצעו כמה פתרונות.

אילנה נירנברג: הסיבה שאנחנו עושים שיתוף פעולה עם כל כך הרבה גורמים זה בשביל להעלות את ארבעת הפתרונות שהוצעו ולבחון את האפשרות הטובה ביותר שניתן כמענה.

אילנה נירנברג: זה לא שלא נעשה, הדיונים האלה לא דיוני סרק, זה דיונים בהם הועלו פתרונות אפשריים כי אנחנו רוצים לראות איך בסופו של דבר נצליח לאכוף את זה.

אילנה נירנברג: הדבר המרכזי שאני שומעת מהרגע שנכנסתי, וזה גם מצד הרשויות המקומיות, זה שיש בעיה מאוד גדולה של אכיפה.

עידית סילמן: נכון, אז מה אתם מצפים ממשרד הרווחה?

עידית סילמן: אתם יושבים מחר עם סיגל מורן?

אילנה נירנברג: זה הסיומת.

עידית סילמן: אבל את ההתחלה לא עשיתם כי לא ישבתם עם המשרד לביטחון פנים.

עידית סילמן: שמעתם אותם פה בוועדה כי כינסנו לכם אותם.

אפרת אפללו: בגלל שזה עניין של אכיפה, זאת הבעיה.

אפרת אפללו: אנחנו יודעים מחוק מניעת עישון במקומות ציבוריים, גם בזה יש בעיה באכיפה.

אפרת אפללו: יש גם בעיה באכיפה בשלטון המקומי.

אפרת אפללו: עוד משימה שלא יאכפו זה חבל, בואו נמצא פתרון שייתן מענה לאנשים האלה.

עידית סילמן: אלינה מחליפה אותי לעשר דקות, אני תכף אחזור.

אפי שפר: אם אפשר להתייחס לעניין.

אלינה ברדץ' יאלוב: כן.

אפי שפר: אפי שפר, סגן מנהל האגף לאכיפה ופיקוח של המשרד.

אפי שפר: אנחנו במשרד מקבלים המון פניות מהציבור בנושא של עישון במרפסות, ולאו דווקא בעישון במרפסות.

אפי שפר: זה יכול להיות עישון במקומות ציבוריים, מכירה לקטינים של מוצרי טבק, כל מיני נושאים כאלה ואחרים שקשורים לחוקים שהמשרד אחראי לקדם אותם.

אפי שפר: צריך לזכור שלמשרד אין סמכויות אכיפה ואין לו מנגנוני אכיפה בנושא הזה.

אלינה ברדץ' יאלוב: למי יש?

אפי שפר: למי שיש את המנגנונים שהוא יכול לאכוף זה הרשויות המקומיות, אם אנחנו מדברים על מניעת עישון במקומות ציבוריים.

אפי שפר: יש להם את הסמכות.

אפי שפר: העניין של המרפסות זה תחום אפור כי אין יישום של החוק הזה, זה מאוד קשה.

אפי שפר: אנחנו כן מחפשים במשרד ומבצעים ישיבות עם כל הגורמים הרלוונטיים בשביל למצוא פתרון ישים שיהיה ניתן לתת כפתרון לאזרח.

אפי שפר: אנחנו מבינים ויודעים שזה מעבר לפגיעה הבריאותית, זה גם פוגע באיכות החיים.

אפי שפר: לכן הצענו מספר פתרונות ואנחנו מקווים שבסופו של יום זה בהחלט יגיע לידי חקיקה שתביא למיגור או צמצום התופעה.

אלינה ברדץ' יאלוב: יש לנו פה נציגים שיכולים להסביר?

אלינה ברדץ' יאלוב: בגלל שבאתי באמצע הדיון יכול להיות שדיברתם על זה, אבל אני אשמח לדעת מה הענישה במקרים כאלה.

אפי שפר: יש שני חוקים עיקריים.

אפי שפר: החוק למניעת עישון במקומות ציבוריים זה חוק של קנסות מנהליים ברשות המקומית.

אפי שפר: להם יש סמכות כניסה לעסק שמפורט בתוספת לחוק והם יכולים לתת קנס של 1,000 שקלים למעשן במקום ציבורי ו-5,000 שקלים לבעל עסק שלא עשה ככל שניתן כדי למנוע את העישון במקום שהוא אחראי עליו.

אפי שפר: הכסף נכנס כתמריץ לקופה שלהם.

אפי שפר: יש את החוק להגבלת הפרסום והשיווק של מוצרי טבק ועישון.

אפי שפר: כאן האכיפה היא אכיפה פלילית.

אפי שפר: אנחנו רואים שהוא קשה ליישום מכל מיני פרמטרים ונושאים, אם זה סדרי עדיפויות של המשטרה ואם זה נושאים אחרים.

אפי שפר: אנחנו כן מקיימים דיונים בשביל למצוא את הפתרון הישים והנכון, אם זה דרך הרשות המקומית, אם זה דרך מתן כלים יותר נגישים לאזרח בשביל שהוא יוכל לטפל בתופעה הזאת, ונושאים נוספים.

אלינה ברדץ' יאלוב: רשות מקומית יכולה לאכוף רק אם מדובר במקום ציבורי ורק אם יש שילוט.

אלינה ברדץ' יאלוב: אם אין שילוט הרשות המקומית לא יכולה לעשות את זה.

אלינה ברדץ' יאלוב: מי אחראי?

אלינה ברדץ' יאלוב: מי ייקח אחריות?

אפי שפר: את מדברת על עישון במרפסות?

אלינה ברדץ' יאלוב: עישון בקרבה לבתים משותפים.

אפי שפר: זה נופל בעניין של - - -

אלינה ברדץ' יאלוב: אז צריך להוסיף תיקון לחוק של מניעת עישון במקומות ציבוריים, להתייחס גם ל - - -

אפי שפר: יכול להיות שזה הפתרון, אבל אנחנו רוצים למצוא פתרון ישים.

אפי שפר: עצם זה שאני אכניס את הסעיף הזה לחוק למניעת עישון במקומות ציבוריים, זה לא יגרום לזה שרשות מקומית תוכל להיכנס לבית פרטי ולבצע את האכיפה.

אפי שפר: אנחנו חושבים שאולי צריך למצוא פתרון משולב של מספר גורמים ואנחנו עובדים על זה בצורה משותפת יחד עם הרשויות המקומיות והמשרד להגנת הסביבה.

אלינה ברדץ' יאלוב: אני זוכרת לפני 28 שעליתי לארץ עוד עישנו באוטובוסים תוך כדי נסיעה, אני זוכרת שהיה דבר כזה.

אלינה ברדץ' יאלוב: החוק השתנה בשנות ה-90 כשחל איסור לעשן במקומות ציבוריים.

אלינה ברדץ' יאלוב: לאט לאט זה גם מגביר מודעות.

אלינה ברדץ' יאלוב: יכול להיות שיותר קמפיינים, יותר תמונות מפחידות בחינוך לילדים ובני נוער.

אפי שפר: בסופו של דבר זה סוג של נורמה, אי אפשר להסתמך רק על אכיפה.

אלינה ברדץ' יאלוב: מניעה והסברה.

אפרת אפללו: אני חייבת לציין משהו.

אפרת אפללו: קיבלתי הודעות שאני מטנפת את משרד הרווחה פה, אני לא יודעת איך זה הובן ואיך זה הוצא מהקשרו.

אפרת אפללו: אמרתי שעל מנת לתת את התשובה הסופית והמענה לבג"ץ חסר לנו עדיין דיון עם משרד העבודה והרווחה.

אפרת אפללו: אני מאוד מתנצלת מפני שר הרווחה והאנשים איתם אנחנו עובדים אם כך זה התפרש.

אפרת אפללו: אנחנו ממתינים למועד הדיון מהלשכה של גברת איריס פלורנטין.

אפרת אפללו: אני לא אמרתי שלא עונים, לא אמרתי שלא מקבלים, אמרנו שזה התחיל לפני שבועיים.

אפרת אפללו: אני לא יודעת איך זה הגיע למצב שאני מטנפת על משרד הרווחה.

אפרת אפללו: צר לי, הם שותפים מאוד יקרים לליבנו ואנחנו צריכים אותם פה.

אילנה נירנברג: אני רק אומרת כל הזמן כמה כעובדת סוציאלית חשוב לי שמשרד הרווחה יהיה ואז אנחנו מקבלים הודעות שאנחנו מטנפים על משרד הרווחה.

אלינה ברדץ' יאלוב: יישבתן את הדורים?

אפרת אפללו: אני אומרת פה כי זה הודעות שקיבלתי.

אלינה ברדץ' יאלוב: נצטרך להוציא הודעה רשמית מהוועדה?

אילנה נירנברג: אני לא יודעת, אבל אי אפשר להגיד שאנחנו מטנפים על משרד הרווחה כשאנחנו רק בשיתוף פעולה מלא, רוצים את העמדה שלהם ומחכים לה כי היא חשובה.

אלינה ברדץ' יאלוב: כיושבת ראש הוועדה אני חייבת להגיד שהם לא התכוונו.

אלינה ברדץ' יאלוב: אנחנו מוסרים מפה למשרד הרווחה שזו לא הייתה הכוונה.

אילנה נירנברג: אני במשך עשר דקות אומרת לך כמה חשוב משרד הרווחה בדיון.

אלינה ברדץ' יאלוב: רק שאלתי מה התהליך ואיפה זה עומד.

אילנה נירנברג: העמדה היא שאנחנו ממש לא מטנפים.

אלינה ברדץ' יאלוב: הבנו את הסוגייה, אף אחד לא מטנף פה.

אלינה ברדץ' יאלוב: אני מתנצלת שבאתי באמצע הדיון, אז יכול להיות שאני שואלת שאלות שכבר נשאלו.

אלינה ברדץ' יאלוב: אני קיבלתי לאחרונה שתי פניות מנשים מבוגרות מאוד שגרות בבית אבות.

אלינה ברדץ' יאלוב: שתיהן מספרות את אותה סיטואציה בדיוק.

אלינה ברדץ' יאלוב: מישהו שם מעשן לידן וזה נורא מפריע ואף אחד לא מטפל בזה.

אלינה ברדץ' יאלוב: הן פנו לוועד בית וזה לא עזר.

אלינה ברדץ' יאלוב: אתם בטח מכירים מיליונים כאלה.

אלינה ברדץ' יאלוב: מה צריך לעשות במקרה כזה?

אלינה ברדץ' יאלוב: הנה, יש לי פה שתי פניות של נשים מבוגרות חסרות אונים.

אפי שפר: תעבירי אליי את הפרטים ואנחנו נטפל בזה בהמשך.

אפי שפר: אנחנו מוכנים להגיע לשטח ולעשות - - -

אלינה ברדץ' יאלוב: אני לא רוצה לפתור את הבעיה הפרטית של גברת א' וגברת ב', אבל אני כן רוצה לדעת מה אני עונה לכל מי שיפנה ללשכתי.

אפי שפר: באופן כללי אנחנו עובדים יחד עם הרשויות המקומיות אם יש פנייה כזאת, והתקבלו בעבר פניות כאלה.

אפי שפר: אנחנו מפנים את תשומת ליבם ואם צריך גם יוצאים איתם לשטח ומבצעים את הסיור בשטח בשביל לצמצם את התופעה או למגר אותה.

איילת וולברג: אני רק אציין שאם זה בית אבות זה כן אחד המקומות שנמצאים בתוספת לפי החוק למניעת העישון במקומות ציבוריים.

איילת וולברג: לכן כן אמורה להיות אכיפה של הרשויות המקומיות.

אפי שפר: לכן החוק יותר ישים פה.

אלינה ברדץ' יאלוב: אני מנסה לתאר לעצמי סיטואציה שמגיעים לבית אבות ויש שם מישהו בן 80.

אלינה ברדץ' יאלוב: מה אמורים לעשות לו?

אלינה ברדץ' יאלוב: להגיד לו להפסיק לעשן?

אפי שפר: זה נתון לפתחו של שיקול הדעת של הפקח העירוני.

אפי שפר: אנחנו רוצים גם להטמיע את הנושא כך שהוא יפסיק לעשות את המטרד הזה שנגרם כתוצאה מהעישון.

אפי שפר: אנחנו מסדירים את בית האבות ככה שהוא יותאם לדרישות החוק ועושים אכיפה עם הרשות המקומית במידת הצורך.

אלינה ברדץ' יאלוב: לוועד בית יש בעצמו כלים?

אלינה ברדץ' יאלוב: יש איזושהי האצלת סמכויות כדי שלא כל פעם נפנה לרשות כזאת או אחרת?

אלינה ברדץ' יאלוב: אני לא רוצה לפגוע גם באנשים מבוגרים מאוד שסביר להניח שעישנו 60 שנים בצורה מסוימת והיום ללמד אותם אחרת.

אלינה ברדץ' יאלוב: אני חושבת שזה כבר טיפה מורכב.

אלינה ברדץ' יאלוב: יכול להיות שיש כלים לוועדי בית במקרים כאלה או שהם יכולים לעשות פינת עישון נפרדת.

אלינה ברדץ' יאלוב: מה בסמכותם של וועדי בית?

אפי שפר: וועדי בית קובעים את המדיניות במקום, בכפוף לחוק.

אפי שפר: אם הם יכולים להקצות פינה שלא מהווה מטרד למקומות אחרים בבניין, מה טוב.

אפי שפר: שוב, זה כל מקרה לגופו.

אפי שפר: אנחנו צריכים ללכת במקום עצמו עם הפיקוח העירוני ולראות איזה פתרון אנחנו יכולים לתת.

אלינה ברדץ' יאלוב: אני רוצה לעבור לעורכת הדין נטע דרורי שצריכה להשלים את דבריה, לפי מה שהבנתי.

נטע דרורי: תודה.

נטע דרורי: הייתה כנראה איזושהי תקלה בזום לפני כן והדברים שלי נקטעו באמצע.

נטע דרורי: אני אנסה להתייחס בקצרה לתשובה שלנו בעניין החוק למניעת מפגעים וחוק אוויר נקי בהקשר של הטענות שעלו בעתירה.

נטע דרורי: יש שני דברים שהשבנו בתשובה שלנו לעתירה.

נטע דרורי: לגבי חוק אוויר נקי, כאשר אנחנו מדברים על זיהום אוויר, החוק מגדיר את מקורות הפליטה כפי שצור התייחס אליהם בעיקר ממקורות פליטה משמעותיים, למעט זיהום אוויר ממקור זניח.

נטע דרורי: בהליכי החקיקה של חוק אוויר נקי היה דיון בסוגייה של העישון והנושא של העישון נמצא כלא מתאים להסדרה של חוק אוויר נקי.

נטע דרורי: הוא חוק שלא מתאים לסוג הזה של פעילות אנושית ולכן הנושא של מקור זניח מתייחס לרמת המעשן הבודד כפי שצורי התייחס.

נטע דרורי: לכן לדעתנו חוק אוויר נקי הוא בהחלט לא החוק המתאים.

נטע דרורי: זה לא אומר שכל מצב שיש בו חשש לפליטה של מזהמים בהכרח מוסדר דווקא בחוק הזה.

נטע דרורי: אנחנו חושבים שהנושא של העישון, בין היתר מהסיבות שאני גם אציין לגבי החוק למניעת מפגעים, הוא לא החוק המתאים.

נטע דרורי: הנושא של החוק למניעת מפגעים הוא הסדר מאוד כללי ורחב שמדבר על מפגעים של ריח חזק או בלתי סביר.

נטע דרורי: ברור שיש מצבים שיש מטרדי ריח גם מעישון של סיגריות, אבל באופן ספציפי לגבי ההסדרים המאוד כלליים שקבועים בחוק למניעת מפגעים, הם לא מותאמים לנושא הספציפי של עישון והיחס בין ממשקים מהסוג הזה, כאשר באופן ספציפי יש סמכויות ייחודיות בתחום העישון שהוא נושא בריאותי מובהק למשרד הבריאות.

נטע דרורי: ההכרעות ברמת המדיניות של מה המציבים שנכון להכווין אותם, איזה איזון נכון לעשות, איפה לאפשר ואיפה לא, האם לקבוע איסור גורף על עישון או לא לקבוע איסור גורף, איזה נזקים עלולים להיות, הכל נעשה בפריזמה הבריאותית.

נטע דרורי: אנחנו כמשרד להגנת הסביבה אין לנו הרבה מה לתרום לצערנו בדיון בסוגייה הספציפית הזאת שהיא כל כך נוגעת לסוגיות הבריאותיות.

נטע דרורי: לכן גם השבנו כך בעתירה לבית המשפט ולכן גם משרד הבריאות שהגורמים המקצועיים שבו מבינים את הנושא מרכז את ההתייחסויות.

נטע דרורי: אנחנו נמצאים ושותפים, אבל הסוגייה המקצועית וסוגיות המדיניות והאיזון שנכון לעשות מבחינה בריאותית לטובת בריאות הציבור שחשובה לכולם - - -

אלינה ברדץ' יאלוב: נטע, את אומרת שחוק אוויר נקי לא מתאים.

אלינה ברדץ' יאלוב: את יכולה להרחיב למה בדיוק הוא לא מתאים?

אלינה ברדץ' יאלוב: אנחנו כל פעם נתקלים באיזשהו חוק שנראה לנו נורא מתאים ואז מגיע המשרד ומסביר למה לא.

טטיאנה (טניה) מזרסקי: אני אוסיף לשאלתה של גברתי ממלאת מקום יושבת ראש הוועדה.

טטיאנה (טניה) מזרסקי: כשמדברים על עישון קבוע של השכן זו פעולה שחוזרת על עצמה וגורמת נזק לבריאות, גם ריח ועשן שנכנס ומזיק לשכנים.

טטיאנה (טניה) מזרסקי: אני משווה את זה להפעלת קמין שזו גם פעולה חוזרת, זה לא חד פעמי.

טטיאנה (טניה) מזרסקי: מחממים את הבית באמצעות קמינים וזה מזיק לשכנים.

טטיאנה (טניה) מזרסקי: יש אכיפה כשמפעילים קמינים בתוך שכונת מגורים ויש מדידת ריח ועשן שמזהם את האוויר.

טטיאנה (טניה) מזרסקי: למה עם עישון לא עושים כלום?

איילת וולברג: ההגדרה של מזהם בחוק אוויר נקי כוללת חומר לרבות חומר כימי או ביולוגי וכן חומר וכדומה שנוכחותם באוויר גורמת או עלולה לגרום לסיכון או לפגיעה בחיי אדם, בבריאותם או באיכות חייהם של בני אדם, בנכס או בסביבה לרבות בקרקע, במים, בחי ובצומח.

איילת וולברג: למה הפרשנות שלכם לא יכולה להכיל גם את המצבים האלה, לפחות החומרים בהם של עישון מתמשך וחוזר על עצמו?

איילת וולברג: למה אתם חושבים שהכלים שיש לכם לפי חוק אוויר נקי והסמכות לאכוף לא מתאימים לנושא של עישון וכן לנושאים אחרים כפי שאמרה חברת הכנסת מזרסקי?

נטע דרורי: נשאלו כמה שאלות, אחת לגבי ההיבטים של פרשנות החוק ואחת לגבי נושא האכיפה.

נטע דרורי: לגבי הפרשנות של החוק, כפי שאמרתי, אנחנו מדברים באופן ספציפי על חוק שזיהום האוויר שבו מתייחס למקור פליטה מסוים.

נטע דרורי: מקור הפליטה הזה לא אמור להיות מקור זניח.

נטע דרורי: אנחנו מכירים את ההיסטוריה החקיקתית של חוק אוויר נקי, זה חוק שקודם לפני למעלה מעשר שנים.

נטע דרורי: תוך כדי הדיונים בהצעת החוק הפרטית, בין ההצעה הטרומית לבין הקריאה הראשונה, נעשו גם בין היתר ההבהרות האלה שבאופן ספציפי רצו להחריג את ההיבטים של העישון שהוא פעילות אנושית מאוד ספציפית שמוסדרת בחקיקה ייעודית.

נטע דרורי: אפשר להגיד שהחקיקה הייעודית שבמגבילה את העישון במקומות ציבוריים היא אולי לא באיזון הנכון, אולי צריך להרחיב את האיזון הזה ולדבר גם על מקומות פרטיים ולא רק מקומות ציבוריים.

נטע דרורי: יש חקיקה ספציפית בנושאים של העישון שעושה את האיזונים לגבי איפה אנחנו מאפשרים לאנשים היום לעשן.

נטע דרורי: כמו שדיבר גלעד בהט מהמשטרה, היום החוק לא אוסר על אדם לעשן בתוך הבית הפרטי שלו.

נטע דרורי: העישון הוא לא פעולה אסורה באופן גורף.

נטע דרורי: לכן כאשר אנחנו באים כמשרד ויש נושא ספציפי ייחודי שמוסדר על ידי משרד הבריאות והוא יודע להגיד לי האם מבחינה בריאותית עדיף שאדם יעשן בתוך הבית שלו, בחדר המדרגות, ברחוב או במקום ציבורי, לי אין דרך לדעת את זה ולכן חוק אוויר נקי לא בא לטפל בדברים האלה.

נטע דרורי: חוק אוויר נקי בא לטפל בעיקר במפעלים, בעסקים ובפעילויות יותר משמעותיות.

נטע דרורי: נכון שיש את הסוגייה של הקמינים שהיא סוגייה מורכבת, אבל כשאנחנו באים לטפל בה אנחנו חייבים לבחון מה אומרת חקיקה אחרת שעוסקת באותו נושא, למשל דיני התכנון והבנייה, תקנות התכנון והבנייה שמאפשרות בנייה של קמינים, תקנים רשמיים שמאפשרים בתנאים מסוימים פעילות של קמינים.

נטע דרורי: הבדיקה המקצועית שלנו נעשית לא בהתעלם מכל המסגרת, אנחנו חייבים להתחשב בה.

נטע דרורי: העישון לא דומה לקמינים מכיוון שהוא נושא שמוסדר באופן ייחודי.

נטע דרורי: ההחלטה של האיזונים הבריאותיים, מה הכי נכון להגיד לציבור, מה נכון ומה אסור - - -

אלינה ברדץ' יאלוב: תודה רבה עורכת הדין נטע דרורי, הבנו את הסוגייה.

אלינה ברדץ' יאלוב: אני אשמח לתת שתי זכויות דיבור, אבל אם אפשר אני רוצה לשמוע את פרופסור לאה רוזן מאוניברסיטת תל אביב.

לאה רוזן: דבר ראשון, ברכות על המיסוי על הסיגריות האלקטרוניות.

לאה רוזן: הייתי רוצה להעלות את השאלה, אם אנחנו יכולים לקחת בקבוק קטן של ניקוטין ולהעלות את המחיר מ-65 שקלים עד 2000 ומשהו שקלים, האם אנחנו לא יכולים לקחת חפיסת סיגריות ולהעלות את המחיר למינימום 100 שקלים.

לאה רוזן: מה שאנחנו באמת רוצים לעשות זה להפחית ולסיים את השימוש בסיגריה בוערת שגורמת כמעט לכל הנזק בחברה שלנו.

לאה רוזן: זה יכול להיות הצעד הבא, לפחות 100 שקלים לחפיסה.

לאה רוזן: זכות לנשום אוויר נקי היא זכות יסודית לפי ארגון הבריאות העולמי.

לאה רוזן: זאת אומרת שיש לכל אחד מאתנו את הזכות לנשום אוויר נקי.

לאה רוזן: הזכות לעשן במקום שיגרום נזק למישהו אחר, זה לא מחוקק באף מקום כזכות.

לאה רוזן: אנחנו מדברים על הדאגה לגבי הילדים של המעשנים, הדאגה לגבי מישהו שיש לו איזושהי מוגבלות.

לאה רוזן: כמו שעמוס שאל, אני שואלת מה עם האדם שמוגבל בתוך הבית שלו ותקוע שם?

לאה רוזן: הזכות שלו לנשום אוויר נקי.

לאה רוזן: מה עם זכויות ילדי השכנים שעשן כל הזמן נכנס לחדר השינה שלהם?

לאה רוזן: הם אולי אסתמטיים או חולים בגלל זה.

לאה רוזן: יש עדויות ממחקר על 60,000 בני נוער בהונג קונג שמראה שחדירת העשן לתוך הדירה מעלה את התחלואה ב-20%.

לאה רוזן: תחשבו על זה, 20% מחדירה.

לאה רוזן: יש גם מחקר מקוריאה.

לאה רוזן: אנחנו לא צריכים את המחקרים החדשים, אנחנו צריכים למנוע את התופעה של חדירת עשן לתוך בית פרטי.

לאה רוזן: לשאלה על מי אנחנו צריכים להגן, אני טוענת שאנחנו צריכים להגן על הבן אדם שחף מפשע, לא מעשן ולא מזיק למישהו אחר, ולא לדאוג כל כך הרבה למישהו שעושה את הנזק.

לאה רוזן: תודה רבה.

אלינה ברדץ' יאלוב: תודה.

טטיאנה (טניה) מזרסקי: צריך לחשוב על מנגנון האכיפה.

טטיאנה (טניה) מזרסקי: שמענו את כל משרדי הממשלה הרלוונטיים, גם משרד הבריאות, גם המשרד להגנת הסביבה, גם נציג של כוחות הביטחון.

טטיאנה (טניה) מזרסקי: כביכול יש חוק, אבל אין דרך אכיפה.

אפרת אפללו: אולי אכיפה היא לא הפתרון.

אפרת אפללו: יש לנו כמה רעיונות שעלו במסגרת הדיונים.

אלינה ברדץ' יאלוב: רק שנייה, רציתי להעביר את זכות הדיבור לעורך הדין עמוס האוזנר.

עמוס האוזנר: יש פה איזושהי הטיה לא נכונה של כל מסגרת הדיון.

עמוס האוזנר: כל הזמן מדברים על איסור, וזו בכלל לא הכוונה.

עמוס האוזנר: כל מה שאנחנו רוצים זה שכשבן אדם מעשן בבית שלו, הוא צריך לדאוג שהעשן לא יגיע לשכנים שלו.

עמוס האוזנר: זה הכל.

עמוס האוזנר: אף אחד לא אומר שהוא לא יעשן בבית שלו.

עמוס האוזנר: פה מנסים בכוונה להוביל את הדיון הזה כאילו שאנחנו רוצים משהו קיצוני ואנחנו לא.

עמוס האוזנר: אנחנו רוצים להגן על האנשים מפני העשן שלו.

עמוס האוזנר: כמו שהוא צריך להגן למשל - - -

אלינה ברדץ' יאלוב: איך אתה רואה את זה?

עמוס האוזנר: אני רואה את זה כך: בבית משותף אצל אדם התפוצץ צינור, אז הוא לא יכול להגיד שזו הזכות שלו לטפל בצינור אצלו בבית, הוא יתקן את הצינור כי המים מגיעים לשכנים שלו ומפריעים להם.

עמוס האוזנר: הם אפילו לא גורמים לנזק בריאותי, הם רק גורמים לנזק של הצפת מים.

עמוס האוזנר: הוא חייב לתקן את הצינור.

עמוס האוזנר: באותה מידה, במידה שהעשן מגיע לשכנים, זה לא צריך לקרות.

אלינה ברדץ' יאלוב: מה אתה מציע?

אלינה ברדץ' יאלוב: אני לא מעשנת, אני מודה ומתוודה, אבל אם לצורך העניין הייתי מעשנת ואני עומדת במרפסת ומעשנת.

אלינה ברדץ' יאלוב: אני לא יכולה לכוון את האוויר מימין לשמאל וממזרח למערב.

אלינה ברדץ' יאלוב: מה אתה מציע פרקטית?

עמוס האוזנר: את צריכה לסגור היטב אצלך בבית את החלון כך שזה לא יגיע לשכנים שלך, זה הכל.

עמוס האוזנר: זה מה שאנחנו רוצים פה.

עמוס האוזנר: אם את מעשנת במרפסת ואין שם חלון במרפסת, לא תעשני, תעשני בבית.

עמוס האוזנר: אם מספרים לי שאז אנשים יעשנו יותר, זאת טענה, עם כל הכבוד, שמעלות חברות סיגריות.

עמוס האוזנר: זה לא יתממש אף פעם מכיוון שאם - - -

אלינה ברדץ' יאלוב: אני לוקחת את זה בפרפרזה למסעדה.

אלינה ברדץ' יאלוב: אתה אומר להם לעשן בחלק הסגור של הבית, אבל מה אני עושה במסעדה?

אלינה ברדץ' יאלוב: אני מעשנת בתוך המסעדה?

עמוס האוזנר: את לא מעשנת בתוך המסעדה, את מעשנת בחוץ.

עמוס האוזנר: אם יתאפשר לעשן בפנים כך שזה לא יפגע בשכנים, ואז אתה צריך לדאוג לזה שזה לא יקרה מכיוון שאתה גורם את המפגע.

עמוס האוזנר: חובתך לדאוג לזה שאם אתה רוצה לעשן אתה צריך לדאוג שעשן לא יגיע לשכנים שלך.

עמוס האוזנר: זה הכל, זה כל מה שאנחנו מכוונים אליו.

עמוס האוזנר: אנחנו לא רוצים איסור מוחלט ולא נכנסים לשאלה אם אנשים כן יעשנו או לא.

עמוס האוזנר: יכול להיות שכמו שהחוק שאסר על עישון במקומות ציבוריים הוריד מאוד את שיעור העישון, הזכירו פה את שנת 1983 עם האוטובוסים כאשר עישנו 40% מהאוכלוסייה.

עמוס האוזנר: היום מעשנים 20% מהאוכלוסייה.

עמוס האוזנר: מה קרה?

אלינה ברדץ' יאלוב: כי 20% אחרים מעשנים חומרים אחרים.

טטיאנה (טניה) מזרסקי: יש לי רעיון.

טטיאנה (טניה) מזרסקי: לא מזמן אלה שעובדות בשירות הציפורניים, שעושות מניקור, הן עובדות עם אקריל וחומר אחר.

טטיאנה (טניה) מזרסקי: כשהן עושות שיוף אז יש שאיבות כאלה.

טטיאנה (טניה) מזרסקי: אולי מי שמעשן צריך להתקין אצלו שאיבות כאלה, שתהיה לו פינת עישון כמו במקומות ציבוריים.

טטיאנה (טניה) מזרסקי: זה יכול להיות אחד הפתרונות ולהכניס את זה לתקנים.

אלינה ברדץ' יאלוב: מה אתם רציתם להגיד?

עמוס האוזנר: אני רוצה להמשיך את התשובה שלי.

עמוס האוזנר: קודם כל, אנחנו לא מדברים על איסור מוחלט וגורף אלא על מניעת חדירת עשן לדירה של מישהו אחר, כשהדגש הוא על האדם הסובל.

עידית סילמן: אני רוצה רגע לעצור אותך.

עידית סילמן: אני חושבת שגם אם למשטרה אין יכולת להיכנס לבית כרגע אבל יש בחקיקה את האפשרות להגן על האדם הסובל ממפגע אוויר של עישון, מפגע מזהם, אני חושבת שעצם העובדה שהמשטרה או גורם אכיפה מגיע לבן אדם ואומר לו תקשיב, זה מפריע לשכנים, פעם-שלוש, יש לזה משמעות.

עידית סילמן: היום גם זה לא קורה.

אלינה ברדץ' יאלוב: עידית, אני חייבת להעיר.

אלינה ברדץ' יאלוב: יש איזשהו מקרה שאינו קשור לעישון.

אלינה ברדץ' יאלוב: יש מישהי שלא יכולה לישון, לשכן יש כלב שנובח באמצע הלילה.

אלינה ברדץ' יאלוב: היא הזמינה משטרה, כך לפחות סיפרו לי, בערך כל לילה שני או שלישי.

אלינה ברדץ' יאלוב: את חושבת שזה מנע מאותו אדם להחזיק את הכלב או לא לטפל בו בצורה יסודית?

אלינה ברדץ' יאלוב: הכלב הרי לא נובח סתם, כנראה יש שם בעיה.

אלינה ברדץ' יאלוב: כל שני וחמישי היא מזמינה, זו מישהי שאני מכירה.

אלינה ברדץ' יאלוב: היא מקטרת לי שהיא ממשיכה לא לישון.

אלינה ברדץ' יאלוב: זה בדיוק הסיפור של העישון לדעתי.

אלינה ברדץ' יאלוב: אפילו אם אותו אדם שהעישון מפריע לו יזמין כל שני וחמישי, אני לא חושבת שהשכן יעשה שם משהו, כמו שהוא לא עשה עם אותו כלב.

עמוס האוזנר: אני רק רוצה להשלים את התשובה לגבי הטענות של המשרד להגנת הסביבה שיש חוק ייחודי שזה החוק למניעת עישון במקומות ציבוריים, ולכן המשרד להגנת הסביבה לא שייך לנושא.

עמוס האוזנר: כאן כדאי לומר שהטענה הזאת נדחתה במפורש על ידי שופטי בג"ץ בישיבה שהייתה ב-26.01.2022.

עמוס האוזנר: בית המשפט אמר שזה שני חוקים שונים, אחד מטפל במרחב הציבורי והשני בכל שאר המקומות ובבתים הפרטיים.

עמוס האוזנר: לכן אנחנו הולכים כאן אחורנית.

אלינה ברדץ' יאלוב: הם לא מעודכנים?

עמוס האוזנר: אני לא יודע, זו אחת השאלות שהשופטים שאלו בבג"ץ, האם השרה בכלל מעודכנת בכל הסיפור.

עמוס האוזנר: תוכיחו לנו שהיא מעודכנת.

עמוס האוזנר: גם זה עלה בדיון.

עמוס האוזנר: בסך הכל אנחנו מתכוונים ללכת קדימה, לא אחורה.

עמוס האוזנר: אם משרד הרווחה יספר לנו שמי שראוי להגנה גדולה יותר זה מישהו שהוא גורם מפגע ואילו המוני סובלים, ובאמת פונים אלינו אוכלוסיות קשישות, חסרי ישע ממש, אין להם לאן ללכת והם לא יודעים מה לעשות.

עמוס האוזנר: אין להם שום פתרון.

עמוס האוזנר: אני מצפה מהרשויות שיטפלו ויעזרו להם, ולא שיספרו לנו שצריך לטפל בזה במסגרת הבית המשותף.

עמוס האוזנר: זה לא המקרה.

עמוס האוזנר: תעשו תקנון בית משותף זה לא תשובה.

עמוס האוזנר: אנחנו מצפים - - -

עידית סילמן: זאת אומרת שאין מי שלוקח על זה היום אחריות.

אלינה ברדץ' יאלוב: זה בדיוק מהות הדיון אם הבנתי נכון.

אילנה נירנברג: אני חייבת להתייחס לזה בקצרה.

אילנה נירנברג: אני רוצה לחזור קצת לתחילת הדיון.

אילנה נירנברג: אני חושבת שזה נושא מורכב ומהרגע שאני נכנסתי לתפקיד לפני חודשיים וחצי אנחנו לא מקלים ראש, אנחנו באמת רוצים לערב את כל הגורמים ובגלל זה אני רוצה להגיד שאחד הדברים הראשונים שהעליתי כעובדת סוציאלית זה כמה חשובה מעורבות משרד הרווחה.

אילנה נירנברג: אף אחד לא אמר שהם מעכבים את הדיון או שזה לא מתקדם בגללם, להפך, אנחנו אומרים שהעמדה שלהם כל כך חשובה שאנחנו רוצים שהם יהיו מעורבים בדיון הזה.

אילנה נירנברג: אני חושבת שלסגור את החלונות ולעשן בתוך הבית זה אולי פתרון שנחשב ישים, אבל צריך להסתכל גם על הצד השני וזה אוכלוסיות חסרות ישע.

אילנה נירנברג: אני חושבת שלא צריך להקל בזה ראש.

אילנה נירנברג: הם מאוד חשובים כמו גם המשרד לביטחון פנים.

אילנה נירנברג: כמו שאמרה חברת הכנסת סילמן, הדבר הראשון שאני אעשה בעוד שעה זה ליצור קשר עם המשרד לביטחון פנים כי אנחנו כן לוקחים את זה מאוד ברצינות.

אילנה נירנברג: יש לנו עתירה להתייחס אליה ואנחנו נתייחס אליה.

אילנה נירנברג: בגלל המורכבות של הנושא ובגלל שעלו פתרונות אפשריים אשר מורכבים ליישום מבחינת אכיפה, אני חושבת שאנחנו צריכים לשמוע את כל המשרדים ולגבש מה הפתרון שנראה הכי ישים ואז להתקדם הלאה.

אילנה נירנברג: אף אחד לא מתחמק מזה ולהפך.

אילנה נירנברג: אני אדגיש שוב, משרד הרווחה הכי חיוני פה בעמדה הזאת.

אילנה נירנברג: זה ממש חורה לי שזה עלה כאילו אנחנו לא רוצים את משרד הרווחה שותפים פה כי אנחנו הכי רוצים אותם שותפים פה.

אילנה נירנברג: אני הראשונה שהעליתי את זה ומאוד חבל שהמסר הזה לא עבר בצורה הנכונה.

אילנה נירנברג: אני גם נציגת איגוד העובדים הסוציאליים.

טטיאנה (טניה) מזרסקי: הפתרון לא במשרד הרווחה.

טטיאנה (טניה) מזרסקי: אתם אומרים שלא עשיתם עד עכשיו שום דבר בגלל שמחכים למשרד הרווחה.

אילנה נירנברג: אני מסכימה איתך ואני עדיין חושבת שהעמדה שלהם מאוד חשובה והם צריכים להיות חלק מהדיון הזה.

אילנה נירנברג: לפני שאנחנו מגישים איזשהו פתרון אפשרי לעתירה שהגישו לבג"ץ אנחנו צריכים לשקול את כל הפתרונות כי זו סוגייה מאוד מורכבת שיהיה קשה לאכוף.

עמוס האוזנר: אבל אתם צריכים להציג בפניהם את הנתונים בצורה נכונה.

אלינה ברדץ' יאלוב: אנחנו כל הזמן חוזרים לאכיפה אבל עדיין לא הגענו למסקנה איזה פתרון צריך להיות שם, מה אנחנו אוכפים.

אלינה ברדץ' יאלוב: אני מאוד סקפטית שאנשים יסגרו חלונות ולא יעשנו בחוץ.

עמוס האוזנר: מה שיקרה קרוב לוודאי ומה - - -

אלינה ברדץ' יאלוב: אני מכירה הרבה אנשים שמעשנים.

עמוס האוזנר: אנחנו לא מחדשים כאן, זה כבר קיים.

עמוס האוזנר: בקליפורניה זה קיים ב-60 ערים ומחוזות.

אלינה ברדץ' יאלוב: כן, אבל אתה מכיר את הסוגייה שמה שטוב לאוכלוסייה אחת לא טוב לאוכלוסייה אחרת.

עמוס האוזנר: יכול להיות, אבל מה שקרה בפועל - - -

אלינה ברדץ' יאלוב: גרתי מספיק בבריטניה כדי להבין שהבריטים טיפה שונים מישראלים, ולא כל מה שאפשר לאכוף שם אפשר לאכוף פה.

עמוס האוזנר: אבל למה התחלתי מזה שפעם היו פה 40% מעשנים והיום יש 20% בלבד?

עמוס האוזנר: מכיוון שהמדיניות השתנתה והיחס הציבורי השתנה.

עמוס האוזנר: מהרגע שאדם מבין שהעישון שלו בבית הוא בעייתי, זה לא שיעשנו יותר, יעשנו פחות.

אלינה ברדץ' יאלוב: אני מאוד איתך - - -

עמוס האוזנר: אני התחלתי לטפל בנושא הזה בשנת 1983 ואז עישנו 40%.

עמוס האוזנר: למרות שיש הרבה תעמולה של חברות סיגריות שמשקיעות בזה הרבה כסף ולמרות זה שהאוכלוסייה כאן גדלה, בסך הכל שיעור העישון יחד למחציתו.

אלינה ברדץ' יאלוב: האם בדקתם שזה בגלל חוק כזה או אחר או בגלל שפרסום השתנה ואופן ההצגה השתנה?

עמוס האוזנר: זה נמדד בכל העולם.

עמוס האוזנר: אני אגיד לך גם דבר אחד נוסף.

עמוס האוזנר: ברגע שעבר החוק של איסור עישון במקומות ציבוריים והוא נאכף, לא כמו פה שאומרים לנו שמשרד הבריאות לא יכול לאכוף את החוקים האלה, שיעור התקפי הלב במדינות אירופה - - -

אלינה ברדץ' יאלוב: אל תבין אותי לא נכון, אני בעד מניעת עישון, פשוט כמישהי שמכירה טוב את האוכלוסייה המעשנת שחלק ממנה מתים להפסיק לעשן ולא מצליחים, עושים קורסים ועדיין לא מצליחים, אני פשוט אומרת שתמיד יישארו אנשים שלא מצליחים.

אלינה ברדץ' יאלוב: סגרנו חלונות לצורך העניין, ובבית רק אדם אחד מעשן.

אלינה ברדץ' יאלוב: בעצם כל הילדים נושמים את הניקוטין, בעל או אישה וכדומה.

אלינה ברדץ' יאלוב: האם זה פתרון אולטימטיבי?

אלינה ברדץ' יאלוב: אני לא יודעת.

אלינה ברדץ' יאלוב: אני שואלת אותך.

עמוס האוזנר: הנקודה היא שמה שקורה בסופו של דבר, האיסור הזה ברגע שהוא נאכף, הוא כשלעצמו יוצר יחס ציבורי.

עמוס האוזנר: כשלעצמו הוא אומר שאנשי משרדי הממשלה והמחוקק הביעו את עמדתם.

עמוס האוזנר: למה שיעור העישון כל כך ירד?

עמוס האוזנר: את חושבת שמייד כאשר עבר איסור העישון בשנת 1983 - - -

אלינה ברדץ' יאלוב: ברור שלא.

אלינה ברדץ' יאלוב: אני שואלת כרגע גורמי מקצוע האם אנחנו לא שופכים את התינוק עם המים.

אלינה ברדץ' יאלוב: אנחנו כן רוצים למנוע עישון - - -

עידית סילמן: אבל אנחנו לא מונעים, אף אחד לא מונע פה עישון.

עידית סילמן: בסוף כדי למנוע צריך לעשות צעדים.

אלינה ברדץ' יאלוב: עישון פאסיבי.

עידית סילמן: זה לא רק עישון פאסיבי, גם עישון אקטיבי.

עידית סילמן: אני הלכתי עכשיו לוועדת כספים לא סתם, אני אקריא לכם את ההודעה של וועדת כספים על המיסוי של הסיגריות האלקטרוניות שבסוף הופחת ולא הועלה.

עידית סילמן: בסוף השאלה היא איך אנחנו משיגים אכיפה, איך אנחנו גורמים לאנשים ללכת למקומות שאנחנו רוצים.

אלינה ברדץ' יאלוב: בדיוק על זה אני דנה.

עידית סילמן: מדובר בהפחתה משיעור המס שהוטל בצו הקודם, כאשר רכיבי המיסוי הופחתו ב-10%, כל אחד מהם, על הסיגריות האלקטרוניות.

אלינה ברדץ' יאלוב: אני מצטערת להגיד, אני פשוט לא מכירה את הסוגייה.

עידית סילמן: הלכתי לוודא שזה באמת נכון שזה הופחת מ-270% 8.16 שקלים לחלק - - מס קנייה בגובה של 27-% 8.16 שקלים ל-243% 7.34 שקלים.

עידית סילמן: הפחתנו.

אלינה ברדץ' יאלוב: בגלל שאני לא יכולה להתייחס אז אני לא אתייחס, אני פשוט אומרת - - אני לא מכירה את מה שקורה הרגע בוועדת כספים, לא הייתי שם.

אלינה ברדץ' יאלוב: אני אומרת את דעתי, אני בעד מניעת עישון.

אלינה ברדץ' יאלוב: זו דעתי, אני לא מדברת בתור - - -

עידית סילמן: אני חושבת שצריך לתת דד ליין למשרדים מתי הם נותנים לנו תשובות בנושאים האלה ומי אחראי על מה.

עידית סילמן: אני אגיד לכם את האמת, ברגע שקופסת סיגריות - - כמה היא עולה היום?

עידית סילמן: ברגע שקופסה תעלה 100 שקלים, אני מבטיחה לך שאנשים יצרכו פחות סיגריות.

עידית סילמן: יכול להיות שזה מה שצריך לעשות.

עידית סילמן: זה עולה למערכת הבריאות - - פרופסור חגי לוין, תקן אותי אם אני טועה.

עידית סילמן: כמה זה עולה למערכת הבריאות בסוף?

חגי לוין: מיליארדים רבים.

עידית סילמן: למה כולנו צריכים לשלם מיליארדים רבים?

עידית סילמן: זה אנשים שאחר כך נכנסים לתהליכי שיקום.

עידית סילמן: למדינת ישראל אין מספיק כלים ויכולות לאפשר את זה.

עידית סילמן: מי שרוצה לעשן ואחר כך להגיע לתוך מערכת הבריאות, שידאג לנו למשאבים לזה בסופו של דבר.

עידית סילמן: אני לא אומרת שלא יעשן, שיעשן רק שייקח בחשבון שיש לזה מחיר.

עמוס האוזנר: גם לחברות הסיגריות יש מחיר ולכן יש הצעת חוק שאת חתומה עליה שחברות הסיגריות ישלמו.

אלינה ברדץ' יאלוב: פרופסור חגי לוין.

חגי לוין: אני רוצה להרחיב את מסגרת הדיון.

חגי לוין: תראו, אנחנו ביום הבינלאומי ללא עישון.

חגי לוין: לצערי יצא נציג המשטרה.

חגי לוין: אנחנו מדברים על 800 מתים בישראל מעישון כפוי, וזה הרבה יותר מאשר רצח או בעיות אחרות שאנחנו מתמודדים איתן.

חגי לוין: הוא בעצם אמר שיש פה בעיה לאומית בסדר העדיפויות.

אלינה ברדץ' יאלוב: כשאתה מדבר על עישון כפוי הכוונה שאתה כל הזמן נמצא עם אדם שמעשן?

חגי לוין: עישון כפוי זה אומר שבן אדם שלא בחר בעצמו להשתמש בסיגריות נחשף.

חגי לוין: החשיפה יכולה להיות בבית, ברכב אצל ילד שנמצא ברכב עם אדם מעשן, יכולה להיות במקום ציבורי כמו מסעדה או בית קפה ויכולה גם להיות אחרי שבן אדם עזב את המקום.

חגי לוין: אם מישהו עישן בחדר במלון ואתה נכנס לשם, גם אם הוא עישן של בלילה הקודם, אתה נחשף לעישון ולרעלי העישון ברמה גבוהה.

חגי לוין: הציבור הישראלי היום מופקר באופן ברור לחלוטין.

חגי לוין: אנחנו רואים את זה גם מהמחקרים, כולל מחקרים שאני עשיתי בעצמי, פרופסור רוזן ואחרים, וגם מחקרים של משרד הבריאות.

חגי לוין: רמות הקוטינין והמטבוליטים של נזקי העישון של הרעלנים נמצאים בגוף של הישראלים, כולל הישראלים שלא בחרו לעשן.

חגי לוין: אני חייב להגיד שאנחנו פה בכנסת כבר שנים עוסקים בנושא הזה.

חגי לוין: הייתה הבטחה מפורשת של משרד הבריאות לניסיון לקדם את ביטול חדרי העישון.

חגי לוין: זה פשוט בושה וחרפה למדינת ישראל וזה פוגע אנושות במאבק למען הגנה על זכותם של אנשים לא להיחשף לעישון במרחב הציבורי.

אלינה ברדץ' יאלוב: אתה מתכוון שיש עשן שיוצא משם?

חגי לוין: אני מתכוון לכל ההחרגות בחוק איסור העישון במקומות ציבוריים.

חגי לוין: ניקח למשל מסעדה.

חגי לוין: מהרגע שמותר לקבוע שחלק מהשטח החיצוני מותר לעשן בו, החוק הופך להיות בדיחה.

חגי לוין: זה לא מה שקורה בפועל, מעשנים במקומות חיצוניים במסעדות וזה יוצר נורמה של עישון.

חגי לוין: אתה נכנס למסעדה דרך מסך עשן.

חגי לוין: בישראל אתה לא יכול כמעט לשבת במסעדה בחוץ בלי שיעשנו לידך.

חגי לוין: הפתרון הוא כמובן משולב.

חגי לוין: קודם כל כמו שאמרה חברת הכנסת סילמן, זה גם המיסוי, החורים באיסור פרסום ושורה של צעדים.

חגי לוין: לגבי איסור העישון במקומות ציבוריים, אין שום צורך לחכות.

חגי לוין: צריך לקבוע דד ליין ברור.

עידית סילמן: אנחנו נבקש תוך שבועיים לקבל מכל המשרדים מה הם הולכים לעשות ואיך הם הולכים לענות לבג"ץ, מה הצעדים שלהם.

עידית סילמן: אני רוצה לציין את המשרד להגנת הסביבה שלא עושים כלום ושום דבר ממה שאנחנו שומעים מהם, אלא אם כן יהיה משהו אחר והאנשים יבואו ויציגו את זה כאן.

עידית סילמן: נמצאים מהמשרד להגנת הסביבה?

עידית סילמן: אתם רוצים להגיב?

חגי לוין: ההחרגות כשלעצמן, למשל מונית כשאין בה נוסעים, אתה נכנס למונית אז אתה מעשן גם אם הוא לא מעשן באותו רגע.

חגי לוין: אם הוא עישן לפני שנייה אז אתה מעשן שם.

חגי לוין: את כל ההחרגות בחוק צריך לבטל.

חגי לוין: בנושא האכיפה אני מצפה ששוטרי משטרת ישראל יעברו הכשרה בנושא העישון ויידעו.

חגי לוין: בתוך המציאות שהצלחנו למשל את הנושא של אירועים המוניים, נמצאים שם שוטרים ורואים לנגד עיניהם באירוע המוני שאסור לעשן בו על פי החוק אדם מעשן, אתה פונה ואומר, זה לא מעניין אותו.

חגי לוין: סדר העדיפויות הזה צריך להשתנות.

חגי לוין: כל שוטר ופקח צריכים לדעת שזכות האדם במרחב הציבורי לא להיחשף לעישון.

חגי לוין: צריך לעשות תיקונים בחוק בחלק מהמקומות וצריך לעשות את השינויים בגישה ולפעמים גם באכיפה.

חגי לוין: הדברים האלה ידועים, אנחנו יודעים מה אנחנו צריכים לעשות.

חגי לוין: עד היום לא הייתה מחויבות של הממשלה כממשלה לנושא הזה.

חגי לוין: אני מקווה שאולי עכשיו יש זמן של שעת כושר שאולי כן יש מחויבות כזאת.

חגי לוין: צריך לאתגר את הממשלה כי הצעדים ידועים.

חגי לוין: נושא העישון גם כשאדם נמצא בבית, גם שם צריך להגן עליו, אבל אין ספק שזה אחד הנושאים היותר מורכבים.

חגי לוין: לכן אני מבקש שלא נזניח את הפעולות הקריטיות שאפשר וצריך לעשות.

חגי לוין: תודה.

אלינה ברדץ' יאלוב: תודה רבה.

אלינה ברדץ' יאלוב: נציג של המשרד להגנת הסביבה רצה לעלות?

אלינה ברדץ' יאלוב: תעלו בבקשה.

נטע דרורי: דיברתי קודם דיי בהרחבה כשחברת הכנסת סילמן לא הייתה.

עידית סילמן: שאלתי מה אתם עושים הלכה למעשה.

אלינה ברדץ' יאלוב: הם אמרו שזה חוק שלא קשור אליהם, פחות או יותר.

עידית סילמן: זה לא חוק שלא קשור אליכם, זה קשור אליכם מאוד.

נטע דרורי: חברת הכנסת סילמן, אני - - -

עידית סילמן: למה אתם לא באים לכאן לדיון?

עידית סילמן: למה אתם עולים בזום?

עידית סילמן: אפשר לדעת?

עידית סילמן: זה לא מספיק מכובד להגיע לכנסת ישראל?

נטע דרורי: בגלל איזושהי תקלה שלא ברור לי איפה היא הייתה קיבלנו את ההודעה על הדיון הזה ממש ברגע האחרון ולכן ביקשנו באופן חריג לעלות בזום כדי שנוכל בכל זאת להגיע ולדבר.

נטע דרורי: אני מסכימה שזה לא המצב המיטבי, אבל זה מה שאנחנו ביקשנו וזה האישור שקיבלנו.

עידית סילמן: מה המשרד שלכם עושה - - -

נטע דרורי: זה בטח לא מתוך זלזול.

עידית סילמן: אז מה המשרד שלכם עושה הלכה למעשה נגד מפגע העישון, ואולי למה לא הכנסתם אותו להגדרה אצלכם במשרד להגנת הסביבה?

נטע דרורי: אני אנסה לחזור יחסית בקצרה כי כבר אמרתי את הדברים קודם לכן.

נטע דרורי: בפרשנות של שני החוקים שצוינו פה, התייחסנו לדברים בהרחבה גם בתגובה שלנו לעתירה.

נטע דרורי: הסברנו שהסוגיות של העישון מוחרגות משני החוקים מכיוון שיש את ההסדר הייעודי והייחודי של העישון שהוא בסמכות של משרד הבריאות.

נטע דרורי: האיזונים שצריכים להתבצע לגבי - - -

עידית סילמן: אז כל משרד בעצם מפיל את זה על המשרד השני.

נטע דרורי: אנחנו לא מטילים את זה על המשרד השני.

עידית סילמן: אתם המשרד להגנת הסביבה, אתם אמורים להגן על הסביבה ממפגעי ריח, ביניהם גם זה, ואתם לא עושים את זה הלכה למעשה.

עידית סילמן: השרה שלך היום לא שותפה ליום הבינלאומי למאבק בעישון.

נטע דרורי: אני חושבת שזה לא נכון להגיד את זה.

עידית סילמן: אז בואי תגידי לנו מה אתם כן עושים.

נטע דרורי: אני חושבת שאנחנו בדברים ובוודאי השרה, מעבר לתפקיד שלה במשרד, אני לפחות - - זה אולי לא מתאים שאני אגיד את זה, אבל אני יודעת שנושא העישון מאוד חשוב לה.

עידית סילמן: אז הארגונים לא מרגישים ככה.

עידית סילמן: הם אמרו את זה כאן והם גם שלחו אליכם מכתבים.

עידית סילמן: אולי כדאי לכנס יחד איתם איזשהו שולחן עגול אצלכם כדי שהם ירגישו חלק ויוכלו לשטוח את טענותיהם בפניכם.

עידית סילמן: בואו נקבע דד ליין לעוד שבועיים שאתם עושים עבודה בנושא וחוזרים אלינו עם תשובות.

נטע דרורי: חברת הכנסת סילמן, יש שולחן עגול שמנוהל על ידי משרד הבריאות שהוא המשרד שמופקד על הנושא של העישון ויש בו את אילנה שמרכזת את הנושא.

נטע דרורי: חשוב מאוד שהיא נכנסה לתפקידה ושהיא מובילה את זה.

נטע דרורי: זה המשרד שמוביל את זה וזה בסדר כי אנחנו שותפים כמו משרדים רבים אחרים.

נטע דרורי: כמובן שהנושא הזה חשוב גם לנו, אבל יש משרד שזו ההתמחות המקצועית שלו.

נטע דרורי: להגיד שאנחנו נבוא ונגיד למשרד הבריאות שהוא צריך להפעיל את השיקולים הבריאותיים שלו אחרת ושלדעתנו מה שהם עושים הוא לא נכון, אני לא חושבת שזאת הדרך.

עידית סילמן: בואי נעשה כזה דבר.

עידית סילמן: יש היום שני חוקים שנמצאים על סדר היום.

עידית סילמן: המשרד להגנת הסביבה, כמו שאת אומרת, בעצם לא קשור אליהם.

עידית סילמן: זה מה שאת אומרת לנו?

עידית סילמן: הוא מתנער מהם או שהוא רוצה לקחת אחריות מסוימת על אחד מהחוקים או להיכנס לעובי הקורה של אחד מהחוקים?

נטע דרורי: אני מניחה שאת לא מתכוונת לחוק להסדרת העישון במקומות ציבוריים.

עידית סילמן: אני מתכוונת לחוק למניעת מפגעים וחוק אוויר נקי.

נטע דרורי: כפי שהסברתי קודם, חוק אוויר נקי החריג את הנושא של העישון מכיוון ש - - -

עידית סילמן: הוא לא החריג, זו שאלה של פרשנות.

עידית סילמן: זכותכם בתור משרד להגיד שאתם פועלים בנושא הזה ועושים א', ב', ג', מה שגם ביקשו ופנו אליכם בנושא.

עידית סילמן: אני מבקשת שעד עוד שבועיים תחשבו מה אתם עושים עם חוק אוויר נקי לעניין של הפרשנות הזו ותחזרו אלינו עם תשובות.

נטע דרורי: כפי שאמרתי, בחנו והתייחסנו מאוד ברצינות לכל הפניות שהגיעו אלינו בעניין הזה.

נטע דרורי: את התשובות שנתנו נתנו לאחר הפעלה של הרבה מחשבה, גם במובן המקצועי.

עידית סילמן: מה התשובה שלכם?

עידית סילמן: שאתם לא קשורים לזה?

נטע דרורי: התשובה שלנו היא קודם כל שחוק אוויר נקי הוא באמת באופן הכי בסיסי לא מיועד ולא מתאים לעישון של סיגריות.

עידית סילמן: זה ממש לא מה שכתוב שם.

עידית סילמן: אתם בתור המשרד להגנת הסביבה מרימים את ידיכם ממה שאתם אמונים עליו בתחום של אוויר נקי.

עידית סילמן: זה לא מה שכתוב בחוק.

עידית סילמן: את יודעת מה כתוב בחוק?

עידית סילמן: בואי נעבור על החוק רגע.

עידית סילמן: בחוק כתוב - - -

נטע דרורי: אני אכן מכירה את החוק, חברת הכנסת סילמן.

עידית סילמן: גם היועצת המשפטית הקריאה אותו.

נטע דרורי: כפי שציינתי, מקור פליטה מוגדר למעט מקור פליטה זניח.

נטע דרורי: אנחנו חקרנו את ההיסטוריה של החקיקה ודיברנו עם אנשים שהיו מעורבים, אני לא הייתי מעורבת בחוק הספציפי הזה אלא באחרים.

עידית סילמן: אבל העולם שלנו משתנה, יש יותר ילדים ויותר אנשים שמעשנים וצריך להתייחס לזה.

עידית סילמן: השאלה אם המשרד להגנת הסביבה נשאר מאחור או שהוא מתייחס לדברים האלה ועושה חישוב מסלול מחדש לעניין הזה.

נטע דרורי: חברת הכנסת סילמן, אני לא חושבת שמישהו מאתנו מזלזל בחשיבות של הנושא.

עידית סילמן: אז תתקנו חקיקה.

נטע דרורי: אנחנו כן חושבים שהנושא החשוב הזה הוא בתחום המומחיות, הידע והסמכות של משרד הבריאות.

עידית סילמן: אני רק אומרת שתשובתך מוזילה את האחריות שלכם לעניין המפגעים והאחריות.

עידית סילמן: זו זכותך וטוב מאוד לדעת שהמשרד להגנת הסביבה לא רוצה להיות חלק מזה ולא רוצה לקחת אחריות על זה.

עידית סילמן: במקום להגיד שאתם לוקחים אחריות אתם מעבירים את זה למשרד הבריאות, וזאת תשובתכם.

עידית סילמן: תודה.

עידית סילמן: יש לך עוד משהו להוסיף?

נטע דרורי: אני מבקשת שוב לחדד, אנחנו לא מעבירים את האחריות, אנחנו לא מזלזלים - - -

עידית סילמן: בדיוק העברת אותה.

נטע דרורי: גברתי - - -

עידית סילמן: אנחנו בהחלט אמרנו שהאחריות לכך היא במשרד הבריאות, כולנו שמענו.

נטע דרורי: האחריות לא בגלל שאני העברתי אותה אלא מכיוון שהחקיקה, המחוקק והממשלה הטילו את תחום העישון על משרד הבריאות, לא אנחנו.

עידית סילמן: אז בואו נעשה משהו כזה.

עידית סילמן: יש נוהל מפגע ריח ואתם תכניסו אליו גם את העישון כאחד ממפגעי הריח, ואז גם אתם תהיו אחראיים על זה.

עידית סילמן: זה מה שגם אמר בית המשפט העליון בדיון שלו בבג"ץ.

עידית סילמן: מהי תשובת

עידית סילמן: כם לבג"ץ?

עידית סילמן: האם אתם הולכים לעשות את זה?

נטע דרורי: בהחלט הוגשה הודעה מעדכנת בעקבות הדיון שהיה בבית המשפט.

נטע דרורי: הוגשה הודעה מעדכנת מטעם המדינה לאחרונה לגבי מה שנעשה והעבודה המאוד חשובה שמתבצעת בממשלה בנושא - - -

עידית סילמן: השאלה שלי הייתה האם אתם תכניסו את העישון לנוהל מפגע ריח כמו שדיברו בבג"ץ.

עידית סילמן: אתם מתכוונים לעשות את זה?

נטע דרורי: אני לא מתייחסת לאמירות שהיו בפרוטוקול, אני מתייחסת להחלטה ולהודעה שניתנה.

נטע דרורי: אני לא חושבת שהשאלה שעלתה - - -

עידית סילמן: הבנו שהמשרד להגנת הסביבה לא רוצה לעשות כלום.

עידית סילמן: בבקשה.

לאה רוזן: אני חושבת שמילת המפתח שאת השתמשת בה זו המילה זניח, הטיעון שמה שיוצא מסיגריה זה זניח.

לאה רוזן: זה בניגוד לכל הראיות המדעיות שאנחנו יודעים בפירוש שאפילו רמה נמוכה - - -

עידית סילמן: כן, קמינים נגיד עוד לא בדקנו מדעית כמה זה משפיע או לא משפיע.

עידית סילמן: על סיגריות אנחנו ממש יודעים, יש מחקרים.

לאה רוזן: אפילו כמה יוצא מסיגריה אחת.

לאה רוזן: חצי שעה שמישהו מעשן שלוש סיגריות זה יותר ממה שיוצא ממשאית.

לאה רוזן: זה כאילו שהוא יושב שם.

לאה רוזן: המילה זניח זאת מילת מפתח וזה שימוש לא נכון ובניגוד לכל הראיות.

לאה רוזן: תודה.

עידית סילמן: תודה.

עידית סילמן: המשרד להגנת הסביבה גם בעדכונים שלו אמר שצריך לדבר עם שר הרווחה והשלטון המקומי.

עידית סילמן: אם היה עוד משרד שהיה אפשר להפיל עליו את הרעיון הזה, ככל הנראה הם היו מעבירים.

עידית סילמן: לסיכומו של דבר המשרד להגנת הסביבה כרגע לא עושה שום דבר.

עידית סילמן: נעבור למרכז השלטון המקומי שאולי כן עושה משהו וגם רוצה אותנו בתור מחוקקים כי לעזור להם.

עידית סילמן: מילכה, בבקשה.

מילכה כרמל: שלום.

מילכה כרמל: חשבתי שלכבוד היום ללא עישון הבינלאומי יהיה נכון להציג מה כן עושים.

מילכה כרמל: עד עכשיו דיברנו על מה לא עושים בנושא של מניעת עישון.

מילכה כרמל: לצורך זה הזמנו כאן כמה מתאמי בריאות עירוניים שיספרו מה הם עושים שם.

מילכה כרמל: הם לא רק עוסקים ביום הזה בהעלאת מודעות, יש פעילות שנעשית לאורך כל השנה גם במניעת עישון בבתי ספר וגם במניעת עישון כפוי.

מילכה כרמל: אפשר לשמוע מהנציגה של חיפה?

עידית סילמן: אוקי.

עידית סילמן: יש לנו את מירב או נועה מחיפה.

עידית סילמן: אין לנו ספק שעושים גם יחד עם משרד הבריאות, אבל בסוף יש הרבה דברים שקשורים לאכיפה.

עידית סילמן: מירב, בבקשה.

מירב קובריגרו: צהריים טובים.

מירב קובריגרו: שמי מירב, אני מנהלת תחום של קידום בריאות בעיריית חיפה בתוך לשכת ראש העיר.

מירב קובריגרו: אני בעצם מתכללת את נושא קידום הבריאות בעיר במערכות השונות.

מירב קובריגרו: אין ספק, אני בהחלט מסכימה, השיח כאן היה מאוד מעניין וחשוב ואני מניחה שצריך לעסוק בו הרבה יותר.

מירב קובריגרו: יש פה איזון מאוד חשוב ועדין בין ההיבטים של האכיפה והחקיקה, ויש פה אלמנטים - - עלה פה דיון מאוד ממושך סביב המרפסות.

מירב קובריגרו: לא תמיד - - -

עידית סילמן: לא סביב המרפסות, פשוט מעבירים אותנו למרפסות.

מירב קובריגרו: אני מדברת על העישון הכפוי.

מירב קובריגרו: צריך לצלול חוקית לתוך העניין ולאכוף אותו.

מירב קובריגרו: גם אנחנו אגב, כל אחד מאתנו שיוצא אל המרחב הציבורי או למרפסת שלו יכול בהחלט להיקלע למפגע כזה או אחר שמתייחס גם לעישון סיגריות או נרגילות.

מירב קובריגרו: אני אציג את האספקט המניעתי, ההסברתי וההדרכתי.

מירב קובריגרו: אנחנו בעיר גם לקראת היום ללא עישון וגם בכלל עושים כל מיני פעולות יחד עם מערכת החינוך.

מירב קובריגרו: נמצאת איתנו כאן ואני מקווה שיהיה אפשר לעלות אותה כי היא מחכה בקשב רב ובמשך זמן ארוך, נציגת מועצת הנוער העירונית שלמעשה השנה אימצו בהמלצתי את הנושא של מניעת עישון בקרב בני נוער כנושא מתמשך.

מירב קובריגרו: נעשו כאן פעולות מאוד מעניינות וייחודיות של בני הנוער בהדרכה שלנו ושל נועה פריד שהיא הרכזת והמנחה העירונית תחת מחוז חיפה ומשרד החינוך בתום של אגף החינוך הבלתי פורמלי.

מירב קובריגרו: למעשה כאן חשוב לציין שכשאנחנו מדברים על בני נוער אנחנו נתקלים הרבה בפרסומים ובפלאיירים.

מירב קובריגרו: היום הצבתי כאן יחד עם האגודה למלחמה בסרטן דוכן במבנה העירייה.

מירב קובריגרו: יש המון ניסוחים דידקטיים או התנסחות מלמעלה, מאוד לא מדברות בגובה העיניים.

מירב קובריגרו: אני חושבת שכשאנחנו מדברים על בני נוער ולפעמים גם למטה מזה, כי הגיל רק הולך ויורד.

מירב קובריגרו: אם היה פה נציג משרד החינוך הוא היה יכול לדבר על זה.

מירב קובריגרו: צריך לחשוב איך עושים את זה בדרך הנכונה שגם תגיע לליבו של הנער, הנערה, הילד והילדה, גם בראייה של איך אני כילד או מתבגר משפיע על הסביבה שלי ועל משפחתי, ואיך אני מתייחס אל עצמי בתוך העניין הזה.

מירב קובריגרו: איך אני נכנע או לא נכנע ללחצים חברתיים שאנחנו יודעים שזה בא משם.

מירב קובריגרו: המוקד המרכזי כאן הוא מנטלי, לא בריאותי, ואת זה צריך לפצח.

מירב קובריגרו: אני חושבת שהשנה, יחד עם מועצת הנוער, עשינו כזו פעולה.

מירב קובריגרו: יש אפשרות להעלות את כליל?

עידית סילמן: כליל נמצאת?

מירב קובריגרו: היא תציג בקצרה את העבודה שהם עשו.

עידית סילמן: אנחנו ממש ארבע דקות לסיום.

כליל גלברט: אני ממש אשתדל לצמצם.

מירב קובריגרו: כדאי לשמוע אותה כבת נוער וכמתבגרת.

כליל גלברט: אני אשתדל לצמצם כמה שיותר מהר.

כליל גלברט: אני כליל גלברט, דוברת ויושבת ראש וועדת התרבות של מועצת הנוער העירונית של חיפה.

עידית סילמן: בת כמה את?

כליל גלברט: אני בכיתה ט', בת 15.

עידית סילמן: אז אני לא חושבת שאת יכולה לעלות בזום באופן הזה מבחינה משפטית, אנחנו צריכים לבדוק את זה כי צריך אישור וכדומה.

עידית סילמן: אני מתנצלת, זה לא תואם איתנו מראש מבחינת הגיל אז יש לנו בעיה עם זה.

עידית סילמן: אנחנו לא יכולים להעלות אותך באופן הזה.

עידית סילמן: הייתם צריכים להודיע מראש.

קריאה: עם מצלמה כבויה גם אי אפשר?

עידית סילמן: אין לנו אפשרות לזה, צריך הסכמת הורים וכאלה.

עידית סילמן: יש הנחיות מפורשות.

עידית סילמן: סליחה, כליל.

עידית סילמן: נציגת החינוך?

קרן רוט איטח: צהריים טובים.

קרן רוט איטח: שמי קרן רוט איטח ואני ממונה על נושא מניעת עישון, סמים, אלכוהול והתנהגויות ממכרות במשרד החינוך.

קרן רוט איטח: כמו שמילכה ציינה בתחילת דבריה, זה באמת קצת לומר על מה שאנחנו עושים.

קרן רוט איטח: כמו שגם את אמרת, חשוב לציין שסיפור החינוך לא מתנהל בוואקום, הוא חלק מערכת אקולוגית שצריכה לתמוך, שזה אומר חקיקה ואכיפה.

קרן רוט איטח: המניעה היא בעצם מעשה נוסף שהוא מאוד חשוב בתוך השרשרת הזו.

קרן רוט איטח: אנחנו פועלים בבתי הספר וציינת שילדייך לצערי לא נחשפים לפעילויות בתחום הזה במערכת החינוך - - -

עידית סילמן: לא שאני מכירה משהו מסודר, אבל יכול להיות.

קרן רוט איטח: אני מהבוקר מקבלת המון תמונות של פעילויות שמתבצעות היום ברחבי הארץ כחלק תומך ומתמשך לפעילות שמתבצעת לאורך השנה כחלק מתוכנית כישורי חיים.

קרן רוט איטח: הרעיון הוא להביא ידע לילדים על השפעות העישון ולעזור להם לפתח מיומנויות שיעזרו להם לקבל החלטות מקדמות בריאות ולא בוחרות בשימוש בעישון.

קרן רוט איטח: אנחנו מודעים למגמת העלייה גם בעקבות הקורונה וגם בעקבות כניסת הסיגריות האלקטרוניות לתוך השוק הישראלי.

קרן רוט איטח: אנחנו מאוד משתפים בני נוער בתוכניות החינוכיות שלנו.

קרן רוט איטח: יש לנו תוכנית מדהימה ומחר נציג באירוע ליזמות בחינוך בנושא של עמיתים ומשפיעים.

קרן רוט איטח: הרעיון הוא לאתר בני נוער, לבחור בני נוער שיהיו יחד עם הצוות החינוכי בגובה העיניים, יעבירו מסרים של קידום בריאות בקרב קבוצת השווים שלהם וגם בקרב תלמידים צעירים יותר.

קרן רוט איטח: זה על רגל אחת מהפעילות שמערכת החינוך עושה.

קרן רוט איטח: אנחנו גם משתפים את ההורים כי בעינינו הם שותפים מאוד חיוניים.

קרן רוט איטח: יש פעולות שנעשות בתוך בתי הספר לחיזוק הידע והמודעות של ההורים, וגם אתמול, כמו שציינה חברתי ממשרד הבריאות, התקיימה הרצאה שאליה הוזמנו הורים גם בחברה הערבית עם הרצאה בשפה הערבית שמכוונת לאוכלוסייה הערבית וגם בעברית.

קרן רוט איטח: הרעיון הוא להגביר את הידע והמודעות של ההורים לתופעות האלה וגם לתת להם כלים להתמודדות.

עידית סילמן: אני כן רוצה לסכם.

עידית סילמן: אנחנו נשמח לראות את התוכנית הרחבה של משרד הבריאות, אבל אני רק אגיד משהו.

עידית סילמן: את התוכניות שלכם ראינו גם בפעם הקודמת, והצגתם מצגת שלמה של משרד הבריאות שפחות או יותר - - -

אפרת אפללו: לא.

עידית סילמן: אז אתם תציגו.

עידית סילמן: אני רק אומרת שכל הדברים האלה הם לא כל כך רלוונטיים.

עידית סילמן: הם חשובים, הם מעלים מודעות וזה מה שאתם אמורים לעשות במשרד הבריאות, זה התפקיד שלכם.

עידית סילמן: לקחת מקדמי בריאות, לעבוד עם משרד החינוך והמשרדים האחרים.

עידית סילמן: אתם משרד הבריאות, זו המהות שלכם, בריאות וקידום בריאות, אבל צריך לעלות לרמה לרמה של אכיפה, חקיקה, קנסות ועליית מחירי סיגריות כדי לעשות צעדים יותר דרסטיים שימנעו מהציבור או מנוער צעיר להיכנס לתוך המעגל הזה.

עידית סילמן: לאור הנתונים האחרונים שאתם רואים, אתם מבינים.

עידית סילמן: הנה, ציינתי שהמס על סיגריה אלקטרונית דווקא ירד ולא עלה, ואני מציינת שגם בחוק איסור פרסום החוק המקורי היה אמור להיות מספר שנים ודחו את זה לשבע שנים קדימה.

עידית סילמן: כנראה הלוביסטים של חברות הטבק וכל האחרים עושים עבודה מאוד טובה, או בכלל חברות הטבק.

עידית סילמן: צריך לומר שפה משרד הבריאות והמשרד להגנת הסביבה צריכים לעמוד על הרגליים האחוריות ולראות יחד מה הם עושים.

עידית סילמן: מה שביקשנו משי סומך ללכת לבדוק לא דורש תיקון חקיקה.

עידית סילמן: נושא של קנסות זה תקנות ששר המשפטים יכול לשנות בצו או עבירת קנס.

עידית סילמן: זה משהו שיכול להיות לפתחכם כמשרד הבריאות.

אפרת אפללו: אבל משרד הבריאות הוא לא גורם אוכף.

עידית סילמן: לא משנה, אבל אתם יכולים לקדם את זה ולראות אחר כך מי הגורם האוכף.

עידית סילמן: על זה צריך לעשות את הדיונים וזה מה שצריך להיות בקשר אתו.

עידית סילמן: אמרתם שעוד לא דיברתם עם המשרד לביטחון פנים.

אפרת אפללו: אבל עם השלטון המקומי דיברנו.

אפרת אפללו: הם בסופו של דבר אולי יוכלו לעזור.

עידית סילמן: צריך לראות מה עושים.

עידית סילמן: בסוף זה עולה למערכת מיליונים ומיליארדים ואולי לשים כמה פקחים יהיה יותר זול.

עידית סילמן: בואו ננסה להתכנס.

עידית סילמן: עולם הבריאות נא לכיוון של מניעה ולא טיפול.

עידית סילמן: אם נזדקק לטפל כל היום באנשים זה יעלה לנו המון כסף ואין לנו מספיק רופאים לזה, אין לנו מספיק כוח אדם, אין לנו מספיק בתי חולים וקופות חולים.

עידית סילמן: המשאבים לא זמינים כדי לטפל באוכלוסייה לא בריאה.

עידית סילמן: יש לנו אפשרות לקחת ולחנך אוכלוסייה צעירה להיכנס לעולם בריא יותר וטוב יותר.

עידית סילמן: זה התפקיד שלנו.

עידית סילמן: הרבה פעמים זה צריך להיעשות על ידי החמרת ענישה, קנסות והעלאת מחירים של דברים לא בריאים.

עידית סילמן: ניקח לדוגמה את המשקאות הממותקים.

עידית סילמן: מס הסוכר הוריד את הצריכה של המשקאות האלה.

עידית סילמן: אני לא יודעת להגיד לכם כמה זמן זה יחזיק מעמד או לאן הכסף הזה הולך, יכול להיות שמראש הייתם צריכים להגיד שאתם צריכים את הכסף הזה לפקחים.

אפרת אפללו: הוא מגיע למשרד הבריאות.

עידית סילמן: אם המס על השתייה המתוקה מגיע למשרד הבריאות אז יש לו כמה שקלים כדי לשים פקחים לדברים אחרים.

עידית סילמן: צריך פשוט לראות לאן הולך הכסף.

עידית סילמן: בסוף זה עניין של הסתכלות קדימה וחיסכון של הכסף קדימה.

עידית סילמן: זו האמירה שלנו.

עידית סילמן: בסופו של דבר אי אפשר לגלגל את זה ממשרד למשרד, זה לא עובד.

עידית סילמן: בסוף משרדים צריכים להגיב גם לבג"ץ ולא הגיבו.

עידית סילמן: אנחנו נוציא בקשה כדי לקבל בצורה מסודרת תוך שבועיים לוועדת הבריאות את התהליכים, הפעולות והיוזמות למניעת עישון וצמצום הנזקים, בטח לאור הבג"ץ בבתי מגורים, אותו עישון כפוי.

עידית סילמן: אנחנו מבקשים לראות מה עושים ומה הצעדים הננקטים בפועל, הלכה למעשה.

אילנה נירנברג: חברת הכנסת סילמן, התייחסות של הלשכה המשפטית שלנו כי - - -

קריאה: אני מהלשכה המשפטית.

קריאה: אני רוצה לומר שהגשנו הודעה לבית משפט על זה שאנחנו בוחנים את האפשרות - - -

עידית סילמן: אני יודעת, זה כבר שנה וחצי בבחינה, עזבי.

עידית סילמן: אנחנו רוצים תוך שבועיים לקבל פחות או יותר אמירות איפה זה עומד ולאן זה הולך.

עידית סילמן: יש בסוף מעשן ויש בסוף אדם שנפגע כתוצאה מהעישון הזה.

עידית סילמן: השאלה היא לאן משרד הבריאות הולך.

עידית סילמן: תשובה כמו אנחנו בודקים מול שי סומך ומול הגורמים במשרד המשפטים החמרה, דברים שאנחנו מביאים לפתחכם.

עידית סילמן: עזרנו לכם, כינסנו לכם כבר שולחן עגול עם האנשים, התקדמנו כמה צעדים קדימה.

עידית סילמן: תיקחו את זה קדימה ותמשיכו עם זה הלאה.

עידית סילמן: תודה רבה לכל המשתתפים, הישיבה נעולה.